Thantlang “Ralkap bawi nih nizaan he cun voi 2 bak na kan kah cang tiah a chim. – Hakha Cherry\nThantlang “Ralkap bawi nih nizaan he cun voi 2 bak na kan kah cang tiah a chim.\nThantlang SAC Ralbawi nih Voi 2 na Kan Kah Cang tiah TBC Mino Sin ah Chim .Nihin (May 23) Zarhpi zing pumh dih ah Thantlang Baptist Church (TBC) mino le SAC lei biaruahnak an ngei i, Thantlang mipi lei in voi 2 bak na kan kah cang tiah SAC ralbawi nih a chim.\nNihin tonnak ah aa telmi pastor pakhat nih, “Pumh pah biaruah kan in duh hna kan ti. Asinain, pumh lio ah cun a si kho lo kan ti i, pumh dih tu ah mino Choir Bu he biaruahnak kan ngeih hna,” tiah The Chin Journal ah a chim.\nThantlang “Ralkap bawi nih nizaan he cun voi 2 bak na kan kah cang tiah a chim. Asinain, aho nih a kan kah timi cu a chim lo. Laipawnglung lei in an ra i kan sakhaan ciacia ah a kan kah tiah a ti. Kannih cun daihnak kan duh, i kap hlah u sih, kan tlaihmi hna zong kan in thlahpiak hna tiah a chim,” tiah a cunglei pastor nih a chim chap.\nAluancia May 5 ah khan Thantlang-Hakha karlak ah SAC ralhrang pawl kah an rak tong. May 5 ah Thantlang ralkap nih Thantlang upate tonnak an ngeih hna i Thantlang mino pawl kan cawnpiak hna u tiah an rak chimh hna.\nCDF-Hakha nih “Kanmah nih Thantlang- Hakha karlak ah SAC ralhrang kan kah hna,” tiah cathanh an rak chuah.\nNizan (May 22) zong ah Thantlang ah bomb puah thawng le meithal kah thawng pawl a thang len. Asinain, nizan bomb puah thawng le meithal puah thawng kong ah ahohmanh nih kanmah tuahmi a si, tiah an chim rih lo.\nNihin tonnak ah TBC mino lei zong nih SAC pawl sin ah biachimnak an ngei: “Meithal na kan puah hnawh lengmangmi hi mipi nan lauter hna. A herh lo ah meithal kan puah hnawh ti hlah u,” tiah an chimh hna.\nNihin tonnak ah Thantlang SAC ralbawi, palik bawi le uknak lei zung (GAD) in penguk zong aa tel.\nMay 5 tonnak lio ah Thantlang upate nih, “CDM a tuahmi pawl tlaih loin um le nan tlaihmi minung pawl vuak len loin nan um ah a ttha lai. Aruang cu Laimi cu meithal tampi a ngeimi kan si i, sa zong a kap lengmangmi kan si. Meithal konglam a theimi kan si. Cucaah, nanmah lei nan daih lo ahcun Mindat ah a chuakmi thil bantuk hika zong ah a cang lai lo ti khawh a si lo,” tiah Thantlang SAC cu an rak chimh hna.\nThe Chin Journal May 23, Thantlang\nHmanthlak: March 2, Thantlang khuachung ah hmuhmi SAC palik pawl.\nMizoram ah Chinmi nu pahnih COVID-19 in an nunnak a liam tthan, tiah thawng kan theih.\nKeren miphun Krihfabu biakinn pakhat cu SAC ralkap nih an hrawh


Chin Refugee Le Paletwa Kong Pu Zo Tum Hmung - The Chin Celebrities\nOctober 23, 2020 October 28, 2020 5 min read hleicung@gmail.com\nChin Association of Maryland (CAM), USA nih a ralaimi USA cozah kum 2021 ah hin Malaysia, India le Chinram i ralzam hna kong kan ruah piak ve u, vawleipi huap in ralzam 95000 tel la ko tiah USA Congress an hal. Cun Paletwa i AA le Cozah ralkap i kahnak ah inn le lo tliktak in a vaimi ralzam hna zong zuan hnawh ding in US Cozah an nawlpat.\nCu kong ah VOA nih CAM Director pu Zo Tum Hmung bia an hal i Laiholh in kan van leh. VOA in biahalnak a tuahtu hi Ko Mya Win Aung a si. An holh a thei lomi caah Laica in tling tein kan van tialpiak chih dih hna. Pu Zo Tum Hmung nih a lehnak zawn ah PZTH tiah tial a si lai.\nBiahalnak: USA i Online in nan tuahmi press conference ah a biapi in nan itinhmi zeidah a si.PZTH: Tu zing i Online Press Conference kan tuahmi cu thil pahnih a um. Pakhat cu ka hin, Malaysia le India i a ummi Chin Ralzam hna kong kha report kan tial. A dang pakhat cu Chin IDPs pawl mu, atu Chin ram Paletwa, Sami le Rakhine i a ummi Interanlly Displaced Persons (IDPs) ralzam kong kha report kan tial i tu chun kha Press Conference kan tuah.\nKan hmuitinh cu Malaysia ah, vei, thong 50 deng Chiinmi an um. Kawlram mi a dang zong an umm i mah cucu President Trump nih tam nawn in lak ding kan forhfial. Cun IDPs pawl tu cu atu a rauh hlan ah President Trump nih ramdang vuanci zong i kho, US Aid zong si ko seh, minung ciocio i zawnruahnak he pehtlaih in zuanhnawh le bawmhnak ding min a thut cang lai. Chin zong si ko u sih, a dang IDPs tamdeuh bawmh ko hna tiah kan hnursuanmi hna a si ko.\nBiahalnak: Si. Cu ti si cun American cozah hi mah ti minung zawnruahnak he pehtlaih in bawmh hal a si i Myanmar i Chin mi inn lo zam tak in IDPs ralzam hna nih zeibantuk dirhmun dah an tonmi a si?\nPZTH: Atu, aa harnak an ton taktak lio a si. Ziah ti ahcun, tahchunhnak ah a tu Peletwa ah cun fang zong hi, runvennak (security) hi cozah nih a ruangah aa tlaih i atu hi facang hmanh bawmh le pek khawh an si lo. Cun, Camp tha zong an um lo. Covid-19 he si tikah an har taktak. A biapi cu ei le din kong a si. Mah ah khan WFP tibantuk le US zong nih tlawmte cu an bawmh ko. Mah zong cu Paletwaa tiang luh khawh a si lo.\nHi facang le ei le din ti bantuk le thilri dang pawl hi Paletwa tiang luhter khawh ding ah US cozah nih bawmhchanh ding in kan nawlpat hna. Miharsa bawmhnak pahnih zong nih an bawmh cuahmah. Asinain cu hna nih an bawmh ko bu ah Paletwa le Rakhine tiang an kal kho hna lo. Cu a si caah US cozah nih a lam kawl in Kawl cozah hi forh fial hnursuan sehlaw facang le IDPs bawmhnak pawl hi dawn-khantu um loin mah vialte kha an sin phakter ding kan forhfial hna.\nBiahaltu: Atu hi USA ah President thimnak le a nai cang tikah President Trump cozah a caan tanggmi chung ahhin mah hi ralzam pawl laknak ding a lam zeidah a um?\nPZTH: President Trumpp nih hin cozah kum 2021 caah vawlei cung ralzam zeizat dah a lak lai timi tu thla ah min a thut lai tiah kan i ruahchanmi a si. Cucaah kannih nih vawlei pi huap in 95000 lak ding in kan forhfial. Cu 95000 a lak a si ahcun Malaysia siseh, Thailand zong si ko seh, India hi a lak khun hna lai tiah kannih cun kan i ruahchan.\nNain atu hi cu President Trump nih min a thut hlan ah Congress ah chimrel hmasa a hau lai. Congress i an halmii hi 15000 lawng a si rih. Ruahchanhnak cu vawlei cung ah 15000 lawng a lakding ahcun kanmah Thailand, Malaysia le India lei an tlawmtuk lai. Atu thimnak hi November 3 ni a si cu mu. Mah ahhin khatlei in Biden nih a tei sual ahcun a chim ciami a um. Cozah kum 2021 chungah 225000 ka lak lai tiah a chim.\nBiahaltu: American thimnak a nai bantuk in Myanmar zong ah November 8 ah thimnak an tuah ve lai cu ti. Chin ram Paletwa bantuk ahhiin cun thimnak an tuah ko lai tiah atuhi an chim ko le IDPs pawl zong cu ka cun an um tikah hin IDPs thimfung thlak khawhnak ding a lam zeitin a um?\nPZTH: Atu bantukin UEC nih Paletwa ah thimnak kan tuah lai tiin an chimmi hi kei nih cun a tha ka ti. Democracy uk kan zulh lio a si caah tu bantukin rammi hna niih anmah aiawhtuu thimnak nawl an ngeih timi cu a tha tuk. A harnak tu cu tlawmpal a um. Asinain cu tluk pi cun a khawndenn lai cu ka zum lo.\nKan Chin Lai Thil Thuam Te He Rem Lawlaw


Catholic Church Ralkap Nih An Hrawh Hna - News and Media\nCatholic Church Ralkap Nih An Hrawh Hna\nKayah State, Phuso township i Catholic church cu ralhrang nih meithal in an kah i an hrawh viar tiah khua mi nih an chim. Nazi 2 pm October 13 ah khan ralkap nih inn tam pi zong an rak hrawh cang. Rel chap – Myaung PDF Camp hrampi ralhraang nih an tuk, PDF nih himbawm tein camp an chuah taak khawh. Sagaing Ramthen, Myaung Peng rammi rungvengtu ralkap pawl i an camp hrampi cu zahan.\nOctober 12 zaan suimilaam 7:00 hrawng ah Council ralhraang pawl nih ralkap thazaang le hriamnam thazaang bungh in an kah hna tiah theih a si. Ralhraang pawl cu ralkap thuam i hruk lo in, PDF bantuk in an i thuam i camp velchum in ralkap 150 hrawng nih an tuk hna ti a si. Myaung PDF pawl cu camp in an chuak manh i, PDF ralkap dihlak hma a pu mi um lo tein an i thialkaam manh tiah.\nMyaung PDF chungtel pakhat sin in theih a si. Nihin October 13 zong ah Council ralhraang pawl cu an ra than i PDF camp umnak kiangkap ah a um mi, sualnak ngei lo khuami hna inn pariat an duah tiah tualchung media nih an langhter. Ralhraang nih Falam peng ah biakinn tel in inn li an duah. Chin Ramkulh, Falam peng, Falam le Hakha karlak motor lam cung ah a um mi Rialti khua ah.\nBaptist biakinn tel in, inn pali cu Council ralhraang pawl nih nihin October 13, zaanlei suimilaam 3:30 hrawng ah mei in an duah tiah khuami hna sin in theih a si. Rialti khua cu inn 10 fai an si i Falam khua in meng 8 hrawng a hla. Council ralhraang pawl cu Lungpi khua lonh ah an mortor an dirter i Lungpi khuachung ah ar, vok le meheh pawl an kah hna. Inn chung ah a um mi facang, chiti le cite tibantuk an fir.\nRialti Khua Inn A Taang Mi A Dihlak In SAC Ralkap Nih Tuzing Ah An Khanghchap


Joe Biden Cu Peru Khuavaang Nih Thla An Campiak – Onlinenungak\nJoe Biden Cu Peru Khuavaang Nih Thla An Campiak\nVawleicung hi khuaruahhar cu si ve pah ko. VOA TV aw in thawngzamhmi bak nih fiangfai taktak in an langhter ko.Biden caah Peru khuavaang pawl nih thla an cam piak e ti si ko hih.Lai mi biak nak lei kan Dr pawl le kan rinh chanh mi pawl zong khuavaang or khuachia he pehtleih nak nan ngei ve ko ti hi lung hrinh lo awk nan tha ruam ve lo.\nTuzing January 03, 2021 zingka te ah “VOA TV Magazine Program” ka ngai i “Joe Biden caah Peru khuavaang pawl nih thla an campiak ee” an ti. Mah bantuk kong hi nai hrawng cu ka ruat ngai te. Mi tampi nih kan hngalh lo mi cu “USA ram California le New York hrimhrim ah hin Khuavaang le khuachia a bia mi tam taktak an um ve” ti hi a si.\nKhat lei ah vawlei cung pumpuluk, khuaza vanraang toi zumtu taktak (Regenerate Christians) pawl nih President Donald Trump caah thla an cam ve. Donald Trump cu Khrihfa mi hna Pathian rianttuantu Pastor le Evangelist hna nih heh tiah thla an campiak ve. Joe Biden belte hi khuavaang nih an campiak ve ti si. Khuaruahhar taktak cu si ko.


Matupi peng Ramtin khua cu SAC ralkap nih mei in an khangh – THE CHINLAND POST\nMatupi peng Ramtin khua cu SAC ralkap nih mei in an khangh\nThe Chinland Post | 2022 April 6 – Chin ramkulh, Matupi peng, Ramtin khua mipi inn pawl cu SAC ralkap nih mei in an khangh tiah CDF-Matupi nih thawng an thanh.\nKyawkhtoo in Matupi khua ah thazang chapding in a raami SAC ralkap mawṭaw le cu mawṭaw thluan a dongmi SAC ralkap pawl cu April 6 chun sml 12:00pm thok in Mindat-Matupi lamcung mengtung 84 ah a ummi Ramtin khua cu mei in an khangh i chun sml 1:00pm tiang a kaang thluahmah tiah a langhter.\nRamtin khua mipi hna cu himnak ah lakhruak in an zaam tiah theih a si.\nSAC ralkap pawl cu March 30 in April 5 tiang CDF-Matupi nih bom in an puah hnawh hna, an bawh hna ruangah a thimi an tam i an i lungsii lo caah an khanghmi a si lai tiah CDF-Matupi in biachimnak nawl ngeitu nih a ruahdamh.\nMarch 30 in April 5 tiang CDF-Matupi nih kah ruangah SAC ralbawi telh in ralkap 25 an thi tiah an thanh.\n“A thimi 25 an si. April 5 bom ka puahmi hna hi cu a thimi kan thei rih hna lo, aa hliammi an tam kho men” tiah CDF-Matupi riangeitu nih a chim.\nA tu SAC ralkap mawṭaw thluan hi Matupi khua an phak hlan ah khua 3 tanding a taang rih. SAC ralkap pawl an raa lai timi thawngpang kan theih bak in an thil mansung put in himnak hmun zaamding ah thawng kan thanh hna tiah CDF-Matupi riangeitu pakhat nih a chim.\nPrevious Thla 3 chungah Matupi peng, Hteebwe khuami 13 nih bom an i lamh\nNext Kalay peng ah CDF-KKG tiah puhmi minung 2 an tlaih hna


Kahdohnak ruang ah Kanpetlet Penguk zung le La-wa-ka zung a kaang. Chin Ramkulh, thlanglei laitlang Kanpetlet CDF le SAC ralhrang karlak kahdohnak a fak, a zualhma i Council zung cheukhat a kaang tiah thawng kan theih. November 23 kahdohnak ruang ah, Council Cozah zung Kanpetlet Penguk zung le La-wa-ka zung ciam dihlak in a kaang.\n“November 23 ah kahdohnak a chuak. Tlawmpal i kah hnu suimilaam 10:00PM tluk ahkhan an zung a kaang.\nA thaizing zong SAC ralhrang an rak chuak than i kahdohnak a chuak than. Kanmah lei hliam a tuarmi le nunnak liammi cu an um lo,” tiah a chim.\nKanpetlet Peng chung ah kahdohnak a fah ca ah khuami cheukhat hna cu an zaam i ralzaam camp hmun thum ah an um. Cun, uknak laak hnu Kanpetlet peng chung ah CDF le SAC ralhrang hna karlak ah voi 30 kahdohnak a chuak cang tiah kan theih. Cre-T\n=Hakha ah meithal le bomb thawng pehtlai in a thang than (Chin Oo Si Sang, Ministers Zung le Hluttaw Zung pawng hrawng) Cre-THT\n=Nihin November ni 24 zaan lei suimilam 3:30n hrawng ah Thantlang khua inn an khangh than tiah kan theih. inn a khangh nak hmun hi Thantlang thlang lei deuh ah si dawh asi, alanghlat in a si caah kan fiang kho ve lo, inn zei zah dah akang ti mi kong zong fiangin kan thei kho rih lo,\nmei cu akang cuah mah ko, Hi inn khang tu hi ralhrang nih an tuah mi si, khua chung ah ralhrang dah ti lo mizei hmanh an um ti lo tiah alangtlang in mit hmutu pakhat nih The Chin Post ah achim. Ralhrang nih uk nak an lak hnu Thantlang khua ah inn an khangh hi avoi 7 nak asi cang, inn 200 renglo aciam cang. Cre-TCP


Zapi Hmai ah Vice President Mike Pence Covid Sii aa Chun – Kawltu Team\nZapi Hmai ah Vice President Mike Pence Covid Sii aa Chun\nVice President Mike Pence le a nupi Karen pence cu Pfizer nih an serchuahmi COVID-19 khamhnak sii vaccine cu tuchun ah zapi hmuh hmai ah an ichun cang. Surgeon General Jerome Adams zong a chun ve. An i chunh lio cu vawlei pumpi hmuh khawh ding in Live in TV ah an thlah. Voi hnih chunh a si caah tu hnu 21 ah an ichun than lai.Democrats pawl nih Trump a doh tuknak ah Trump chan chuahmi vaccine cu kan ichun lai lo, a him lai lo, tiah media kip ah an chim. Trump chan I Vaccine chuah zong hi an duh LO caah a phunphun in biasi an phai.\nAsinain President Trump nih kum dih hlan ah kan chuah lai tiah a chim i sii chuah a donkhantu rule and regulations tampi cu executive order hmang in a chah. A chimning tein an kum dih lai ah a chuah. A chuah hnu hmanh ah FDA nih approve an tuah duh hlei lo, President Trump nih FDA chief Stephen Hahn rian phuah a timh hnu ceo ah approve an tuah. US FDA nih approve an tuah hlan ah UK nih approve an kan tuah kanh. Source: Salai Lairamthang.\nHruaitu ca ah Zultu tha:\nMinung kan i pehtlaihnak ah hruaitu le hruaimi, hruaitu le zultu i then khawh a si lo. Hruai ding an um ruang ah hruaitu um a si i, hruaitu a um ruang ah zultu um a si. Hruaitu tha an um bantuk in zultu tha zong an um ve. Hruaitu tha lo an um bantuk in zultu tha lo zong an um ve. That le that aa zul i chiat le chiat aa zul ve. Kan ram nih hruaitu tha kan herh kan ti bantuk in zultu tha si zong kan herh ve. Vawlei cung ram tha kan timi hna zong khi an hruaitu that lawng si loin hruai mi hrimhrim an that ruang ah a si. Hruaimi nih hruaitu a bawmh lo le a dohkalh ahcun cu bu le ram cu a tha i a nuam mi a si kho bal lai lo i a thangcho mi an si bal lai lo. Hruaimi zultu nih a tuah ding tuanvo ngan bik cu hruaitu rian bawmh kha a si ko. Hruaitu nih a fial mi rian tlamtling tein tuah tuanpiak kha a si ko. Cuti tuahtuan ahcun rian hma a kal i rian tha tampi tuan khawh a si ca ah hlawhtlinnak le thachonak nih a zulhcolh.\nNehemiah cu sal an taannak ram ah a chuak mi a si. A pupa ram Israel a hmu bal lo. Sal an taannak Persia siangpahrang ca ah zumhtlak a si ruang ah a hrai putu bawi ngan rian a khinh. Cu dirhmun a phaktertu cu Pathian le a miphun ca zumhtlak a si ca ah a si. “Jerusalem kulhnak vaampang hna cu a cim dih i a kutka hna cu mei nih a hrawh dih hna” ti a theih tikah a celh lo, a um kho lo i remh ding ah a ram ah a tlung. Jerusalem mi hna cu : Zei bantuk harnak chung ahdah kan um i, zeitindah Jerusalem cu a rawk ning in a um ko i, a kutka hna cu an kangh dih ti kha nan hngalh.\nKannih nih ningzah hmaichiat kan in ti nakhnga lo ra u law Jerusalem kulhnak vaampang cu remh hna usih, tiah a ti hna. Cun annih nih an i thawh i “Tho usih law sa usih” an ti. Cuti cun rian tha tuan awk ah an kut cu an i thawnter … Neh. 2:18. Cuticun lungtho tak le raltha in Jerusalem cu an remh khawh. Kan ram sernak le thancho nakding ah “Hruaitu tha kan herh” ti cu kan chim ngai nain hruaitu ca ah zultu tha, hruaimi mitha, hruaitu ca ah bawmtu maw ka si dawntu dah ka si ti zong zapi lei nih kan i chek ve a hau. Kanmah lei i zoh ve lo i midang lawng kan zoh i kan hmuh peng hna ahcun “Zawng nih amah taw khem i hmu lo in a dang taw khem a soi”ti phungthluk kan hluan ko lai. Zultu tha umnak ah hruaitu tha an um i, hruaitu tha umnak ah zultu tha an um ve.\nAtu lio zultu, hruaimi dirhmun ah a um mi hi zultu tha kan si ahcun ni khatkhat cu hruaitu kan si lai i hruaitu tha kan si kho ko lai. Lungput tha nih mi a lawmhter i rian hma a kalter. Mi thatlonak lawng a hmu i, midang lawng a soi i, biasi a phai peng mi cu zeitik hmanh ah hruaitu tha le zultu tha a si kho bal lo, a vuivai peng i lunglawmh ni a hmu bal lo. Mi thatnak a hmu mi le mi a thangthat kho mi lawng zultu tha, bochan tlaak le lunglawm mi cu an si. Cu bantuk minung cu hruaitu nih aa bochan i thangthat a tong ve. Credit: Hakha Time\n← US Covid Bawmhnak Stimulus Package Kong Thawngtha\nThawngpang Thar: US Cozah Budget le Stimulus Check →


India ralkap nih Naga mipi 14 an thah hna caah Naga mipi lungkuai in sandahpiah | The Chin Express\nIndia ralkap nih Naga mipi 14 an thah hna caah Naga mipi lungkuai in sandahpiah\nIndia ram, Nagaland state ah India Rampumpi Cozah Ralkap nih inntek Naga mipi 14 bak an kah thah hna caah Naga mipi an thinhung tuk i ralkap sakhan cu lung in an cheh i pawngkam um ralkap motor an khangh thluahmah hna.\nZahan December 4 zaan ah Nagaland state ah umhmun khuarmi India Rampumpi Cozah Ralkap nih rian a ṭuanmi Naga mibu cu tapung ah an ruah hna caah an kah thah hna. Mah ruangah mipi thinhung in sandah an piah i ralkap 1 an thah ve.\nMipi cu ralkap sakhan hmai ah sandah an piah i ralkap sakhan cu lung in an cheh i pawngkam um ralkap motor pawl an khangh hna. Mipi 12 leng hliam an tuar i ralkap tlawmpal zong an tuar ve, tiah India Ralkap Vuanci (New Delhi ummi) nih a thanh.\nIndia Ramchung Vuanci Amit Shah nih, “Sualnak ngei lo mipi, khuami an thah hna timi thawngpang ka theih cu ka lungrawk tuk hrinhran,” ati.\nNagaland State Vuancichoh Pu Ngeiphiu Rio nih, “Hlathlainak kan tuah lai i mipi thattu ralkap cu dan kan tat hna lai,” tiah Reuters media ah a chim. “Sungṭhoh pawl nih an i palh ruangah mah thil a chuahnak hi si,” ati.\nNagaland state cu kanmah Chinmi/Mizo bantuk lawngte an umnak asi i Laimi bangin miphun ṭengnge (Zomi, Lai, Kuki, tbk) an tampi ve.\nRampumpi Cozah (New Delhi) nih kan state kokek chuak vialte a fir dih i kan state ṭhanchonak caah zeihmanh a kan pe ve lo… tiin hriam a tlaimi phu tampi an um.\nMipi 14 an kah thahnak hna hmun cu Mon district um Oting khuate ah asi. Cuka cun tuni ah mipi nih sandah an piah.\n“Lengah a buaimi mibu an um i lung in an kan cheh,” tiah min langhter duh lomi sakhan um ralkap pakhat nih Reuters sinah a chim.\n“Tunai te khan Assam Rifles nih sandahpiahmi an kah hna i minung 1 a thi. 2 hliam an tuar,’ tiah Konyak Siangngakchia Bu president Neklem Konyak nih Reuters ah a chim ve.\nKonyak cu Mon district ah milu tam bikmi miphun an si.\nAssam Rifles nih mipi 14 an kah thah hna nak aruang\nMyanmar ramri um Oting khuate ah India Rampi Cozah Ralkap (Assam Rifles) nih tapung kawl thianhnak an tuah.\nAn khua pawng leitang chuak cawhnak hmun ah rianṭuan minung 30 hrawng thilphor motor pakhat in Assam Rifles sakhan pawng in an kal.\n“Sungṭhoh pawl nih nan pawngkam ah tapung an um tiin Assam Rifles cu an chimh hna. Thil phor motor pakhat in minung tampi an kalmi an hmuh cangka in tapung an si tiin an kah hna i 6 an thah hna,” tiah palik bawi nih a chim.\n“An kah thahmi hna thawngpang cu Oting khuami nih an theih cangka in ralkap sakhan cu an kulh dih colh. Assam Rifles ralkap motor pawl an khangh hna i sakhan chung ralkap cu lungin an cheh hna.\n“Ralkap nih an leh hna i meithal in an kah hna i minung 8 an thah chap hna. Ralkap 1 a thi ve,” ati.\nPrevious articleDr Sasa: Tuni ah Ralhrang nih Sandahpiahmi Chiakha Taktak in an Thahmi Hna Kong\nNext articleRalzaam a bawmhmi hna cu ‘PDF a bawmh’ tiin amah um lo caah apa an tlaih


Khah Theihbak Ding: USA ah nupi, nulepa lak ning: Citizen le green card ai dannak – Chin World News Evening\nKhah Theihbak Ding: USA ah nupi, nulepa lak ning: Citizen le green card ai dannak\nOctober 21, 2019 October 21, 2019 Salai Van Theihtlei\nUSA ah nupi, nulepa lak ning: Citizen le green card ai dannak\nUS citizen nih nulepa, nupi, unau le fale lak khawh a si. Nulepa, nupi le kum 21 tang fale ‘nupi or pasal ngei rih lomi’ auh duh ahcun visa number limit a um lo caah a rang deuh, a fawi deuh fawn. Kum khat hrawng lawng a rau. Nain, citizen si ko zong ah kum 21 a tling cangmi fale le unau lak duh ahcun a har deuh, visa number limit a um caah kum tam nawn visa number hngah a si.\nCitizen nih auh khawhmi: (1)Nupi or pasal (2)nulepa (3)fale (4) unau Green card a ngeimi ‘lawful permanent resident’ caah nupi le fale ‘nupi pasal ngei rih lomi lawng’ auh khawh a si. Nulepa auh khawh asi lo. Visa number limit a um fawn caah kum tam nawn hngah a hau. Nupi nih a hngah kho ti lo caah pa dang a dawi takmi zong an um len cang.\nGreen card holder nih auh khawhmi: (1)Nupi or pasal (2) Fale ‘nupi pasal ngei rihlomi’\nAuh ning: Nupi or pasal, nulepa or fale auh duh ahcun US ummi auhtu nih Form I-130 phit in USCIS ‘U.S. Citizenship and Immigration Services’ zung ah a herhmi document he petition sawk a hau. USCIS nih na auhmi minung he nan i pehlaih ning relationship le cawm khotu na si le si lo an zohfel cikcek lai i approve an tuah hnu ah Yangon US Embassy ah visa sawk khawh a si lai.\nApprove tuah tiang hi thla 6 hrawng a rau. USCIS nih auhnak petition approve an tuah hnu in US citizen nih auhmi hna cu visa sawknak lam an pehzulh colh kho, aruang cu visa number limit a um lo. Nain, green card ngeimi nih auhmi hna caah cun approve tuah hnu zong ah caan saupi visa number hngah rih a hau, visa number limit a um caah.\nHiti ning in lakmi nulepa or nupi cu US ah a zungzal in umnak nawl le riantuannak nawl an ngah. Nain, caan sau nawn hngah a si caah lungsau ngai cu a hau. Auh duh ahcun US ah immigration lawyer ‘sihni’ i hlan ah a tha bik. Caan pek ngai a hau caah zaran hawikom nih an in bawmh kho lai lo.\nNote: Visit visa ‘non-immigrant’ le immigrant visa ‘zungzal caah auhmi’ ai dang. Visit visa cu auhnak ‘calling letter’ hmanh a hau lo, ho poah nih direct in sawk khawh a si. Sawk ning US cozah website ah tling tein rel khawh a si. Credit: Salai Lungthli Tum\nKannih Cu Cozah Kan Chawn Lo, A Nung Mi Pathian Lawnglawng Kan Chonh: Donald Trump\nMotor Chungah Nu Va Sinak An Hman Ruangah Accident An Tong


Covid-19 Khamhnak Si (vaccine) Hi Micheu Ca Ahcun Coronavirus Nakin Ttihnung Deuh – Chin World News Evening\nJanuary 19, 2021 January 19, 2021 Salai Van Thawngpang\nPastor Hrambik Lian: Covid-19 khamhtu si (vaccine) hi micheu ca ahcun amah Coronavirus nak hmanh in ttihnun deuh dawh a si ttung: Israel ram ah Covid khamhtu si an i chunh hnu in minung 13 an hmai a zeng. India ram ah Covid khamhtu si an i chunh hnu in minung 2 an thi (vaccine ruang zong si kho) i a dang minung 5 cu ceizual ngaingai in an um.\nMinung fimthiamnak nih a tuah khawhmi thil cu minung caah “Khamhtu” taktak an rak si kho lo; micheu caah hrawktu lehlam an rak si! Hi pulrai chung in a kan khamhtu ding ah Vaccine zong i hi 100% in bochan awk a ttha hlei lo. Taksa caah siseh Thlarau caah siseh a zungzal in kan “Khamhtu” caah 100% i bochan awk a tthami cu Jesuh Khrih lawnglawng a rak si ko hih. Jesuh lawng kan damnak!\nRechih: Vanrang tangah a ummi, Jupiter le Mars lei in a rak zuangmi Asteroid pe 108 in Pe 302 tiang a nganmi lungtumpi 4 hna cu Joe Biden President biakamnak a tuah ni January 20 ah vawlei he a naih biknak hmun an phan lai tiah NASA lei thiamsang hna nih nizan ah an chim. A ngan bikmi lungtum hi pe 302 a nganmi a si i, Liberty lungphun tia a si lai tiah zumh a si.\nSuimilam pakhat ah khan 29000 mile per hours in a rak zuang lai i, vawlei he khan 600,000 a hlatnak tiang a hung phan lai ti a si. Zeiruangah mah ni le mah caan thengte ah mah lungtum pa 4 hna nih vawleipi an rak fuh timi hi aho nih a sullam taktak an chim kho lo, anmah le an zumhning cio in sullam an chim cio. vawlei pin ah vawlei dagn tampi a um i an cawlcang cio. Universe thil umtuning cu a sertu Pathian (creator) lawnglawng nih a dikdiar in a hngalh lai tiah khrihfa hna nih cun zumh a si. Zei hmelchunhnak dah a si ual hnga? By Salai Lairamthang


Trump Dirkamh Ruangah A Nunnak A Liammi “Ashli Babbitt” Nih A Thawcah Laite Ah A Chimmi Bia? – Chin World News Evening\nBuainak a zual chin lai! Democrats nih President Trump Impeachment an tuah than ahcun atu nak faak in thenhmal nak le buainak a zual chin lai. President Trump hi US mipi 75 million nih vote an pek i an dirkamh timi hi faak deuh in an ruah ding a si. Credit: Salai Lairamthang\nRelchih: Washington DC ah a ummi Parte nih thlarau in hmuhsaknak adonmi biacah Donald Trump kong attialmi asi. Nangmah Donald Trump, Sualnak in apil cuahmah mi America ah hin Arfi ceu bantukin na rak i langh i, mikip nih an theihthiamnak le theihthiam lonak nih hin na ropuinak le man na ngeihnak pakhat hmanh nih an i tthum kho hlei lo. Kum li chung te lawng ah,


MIN AUNG HLAING NIH TANGKA TING 100 BAK A THAAP CANG HIH – The Chinlung Post\nRelchih:Atulio Hakha hrawng boruak kong ah khuami cheukhat awka. Nihin kan ram boruak he pehtlai in Hakha khuasa khuami cheukhat awka kan hun langhter. Innpa chakthlang aa chawn bal theng lo mi zong kan hun i chawnbia ngai hna. Kan ceih mi tu cu zapi hngalh a si ko. Khuataw ah voih kha khualu ah ek an canter i internet line a hmang kho ve lo mi le facebook hmang thiamlo kannih tepawl cu chunzaan chimlo suimilaam pakhat kar ah kan khuaruah le biachahnak aa thleng peng ko.\nLungrawk ngai kan si, tiah Hakha Sang pakhat in upa pakhat nih The Hakha Times ah a chim. Hi kong ah min langhter lo mi upa ngai pakhat nih, Facebook nan ti mi nih hin hna a kan hnawh tuk cang. US um ka fale nih hin a langtlang in thawng an kan thanh khawh deuh. Zaanlai hna ah hin lau lengmang in an kan chawnh le cuticun facebook ah an tial. Rak zaam u, rak i dor u, khur rak co u, rak i ralring u, ti lawngte si ko.\nAn chimning in le thil pakhat hmanh a cang bal hoi lo. Facebook nan ti mi hi lih le hrawkhrol chim/ tialnak a si ko rua aih, tiah a chim. CNA nih April ni (…) ah an kah ve cang hna lai. Hakha le Thantlang hrawng cu a bi tuk fawn. Ralkap nih helicopter in bomb an thlak lai i kan thi dih ko lai. Mino zaangthawng deuh cu hriam an tlai dih cang an ti. Tarnu tarpa le nunau lawng khuahngak kan si. Zeitinhme kan si kun lai kan ti. CNA nih kah ve ding a nicaan an thanhpiak mi hna zong ah an i kap fawn lo.\nZingbia le chunbia hmanh kan thleidang kho ruam lo. Aho bia cu dek kan zumh bik ti rua hnga. Hawi thinphan le thlalau lio ah,” tiah upa pakhat nih a chim ve. Media riantuan pakhat nih, Social Media pawl nih hin an kan nawnnok ngai. Hiti ti tik ah kanmah local media kha kan tling bik bak lo nain an chungkhat le hawikom chimchin mi luklak, cu hmanh cu anmah nih hmuh mi le theih mi si loin mi biasiphai mi kha an chimchin i cucu Social Media ah hawihlei thawngpang thei hmasa bang post zokzok kha an i zuam.\nCu nih cun media kan limhaang zong a zorter pin ah kanmah local based pawl hi santlailo bik ah zapi zaraan nih an kan hmuh.Tarnu tarpa le nunau lungrethei in a kan chiatu hi Ralkap tluk tein Social Media tam deuh hi an si ve. Cun, Citizen Journalist (CJ) kan laar ngai. Atu bantuk boruak lio ah hin media riantuantu lawng kan i phazo kholo i CJ hi a herh tuk. Asinain, biadik le diklo thleidang lo bak in kan timeline cio ah kan phozaar i cu zong cu Social Media tam deuh nih ar-rawl cuk in an cuk hoi.\nLocal based media kan santlaihlo chapchap ah an kan vaivuanh bak ko,” tiah a chim.Kei cu a chim zong ka zuam lo aih. Thih caan phanh si le kan thi te ko lai. Facebook ah ka rel, cutin khatin an ti mi a tam tuk i a zei set hi zumh awk zong ka hngal lo. Daite um tha deuh, tiah min langhter lo nutung pakhat nih a chim.Mino pakhat nih, Laimi hi cu kan poi deuh. Mifir nih khin thil a fir lai ah anih techung thil ka va fir lai, tiah a chimcia bal lo. CNA nih cu nithla ah an kah ve cang hna lai tiin a nicaan dikfel he ca an tial.\nRalkap nih cu tik ah cu ni ah kan kah hna lai ti cu an chimcia bal lai lo. Cu ruang ah ni khat lio cu kannih khuami tam ngai vawlei khur cawh mi ah an luut.Zeitluk in dah biasiphainak le biavaivuan nih kan thinlung a hnursuan ti hi ruah ngaingai a herh.Ramdang um pawl ko nih hin kan thin an kan phanter. Ramtha kan um ti phun in an aukhuang tuk i an kan vaivuanh tuk deuh,” tiah a chim. Atu bantuk in khuami cheukhat (mitlawmte) awka kan langhter mi chung ah tial awk tha deuh lo an bia zong a um len ca ah a cunglei awka vial kan hun langhter. Credit: The Hakha Times


Ku Hye Sun le a va an i tthen kho men | THE CHIN EXPRESS\nHome Minthang Ku Hye Sun le a va an i tthen kho men\nKu Hye Sun le a va an i tthen kho men\nSouth Korea actress Ku Hye Sun nih a vapa he ca an i kuatnak hmanthlak cu nizaan ahkhan social media ah a hun tar i, an i tthen tiin online ah thawngpang a thang.\nKu Hye Sun le a va Ahn Jae Hyun cu ‘Blood’ drama series an thlak ttinak in aa duhmi an si i 2016 May thla ahkhan tthitumnak an rak tuah.\nKu Hye Sun nih a va he ca an i kuatnak pawl cu a duhnak zawn tete a tan i social media ah a tar. An cakuat zoh tikah a va Ahn Jae Hyun (kum 32) nih i tthen a duh.\nAnh Jae Hyun nih hmai zarh hrawng ah i ruah lo tukmi thawngpang cu mipi sinah thanh a timh i Ku Hye Sun nih a duh lo caah i thok dawh a si.\nKu Hye Sun nih a va Ahn he hringtu a nu cu mithring in ton a duh nain Ahn nih phone lawngin chawnh a duh ve.\n“I umh na duh ruangah ka nu na rak lem/lor bantuk khan kan i tthen nak ding zong hi lem/lor hen. Kan i umh lio i na biakam pawl na tlinh khawh lo mi kongah ka nu cu na pum/mithring in tong law ngaihthiam hal. Ka rian biapi tuk na ti, ka nu nak in na rian biapi deuh na ti ahcun ka um sawhsawh ti lai lo” tiin Ku Hye Sun nih cakuat hmanthlak a tar.\nKu Hye Sun nih hmanthlak a tarmi cung ah “kan cakuat hmanthlak ka tarmi cu ka nu nih a hmuh ve i a lau tuk. A zawt. Ka lungtha lo” tiah ca a ttial.\nKu Hye Sun nih a hnu ah Instagram i a tarmi hmanthlak cu a hlonh tthan.\nKu Hye Sun le Ahn Jae Hyung agency simi HB Entertainment company nih catluan a chuah colh ve.\n“Pumpak kong le thil sining tampi ruangah fak piin bia an i al hnu ah Ku Hye Sun le Ahn Jae Hyung nih i tthen dingin an lungtling. An agency sinak in an pahnih biachahmi cu kan upatpiak hna i hmailei ah nuam tein khua an sa veve lai tiah kan ruahchan piak hna.”\n“Ku Hye Sun nih naite ahkhan sihni aa hlan i biaceih zung ap ding ah tthennak ca an tawlrel. Ca cu a va sin ah an kuat ve i a va zong nih sihni aa hlan colh ve. Ku Hye Sun nih cun August thla chungah tthennak ca cu biaceih zung ah phan seh law, September thla ahkhin i lim seh ti a duh,” tiah HB Entertainment company nih catluan a chuah.


Lili bantuk he caan hman ti deuh hna usih – Hakha Cherry\nLili bantuk he caan hman ti deuh hna usih\nLili timi nute hi middle school a rak kai lio ah sianginn kaiti sianghngakchia hna nih chuncaw ei caan tibantuk ah a kiang ah an thu duh lo. An hnulei an chit tak. An rak hrial. A nih hi mi bangin a ngandamnak a thami a rak si lo caah a muihmai zong mi bantukin zoh dawh a si lo. Apert timi zawtnak a rak ngeimi asi.\nElementary School a rak kai lio ah cun a nuam, sianginn kai zong a huam ngai. Nain Middle school a phanh ahcun pakhat le pakhat ipeunak a tam, a phuphu iser i hawikomnak a tam. Mah ahcun a mah te lawng chuncaw einak ah a thu tawn, sianghngakchia hawidang nih an kom duh lo. An chon duh lo. Cu tikah sianginn kai zong a tha tho ve ti lo, a mark zong a zor. Hawile kom duhsaling hngakchia ve lo bang inn tu in sianginn kainak tuah piakding a nu le pa cu a hoh hna. Lungleng le thachia in caan a hman a tam.\nLili zong ahnu ahcun a thi. A nu le pa an ngaih a chia kho tuk. A mah philh lonak caah tiin thil pakhat an tuahmi a um. Cucu Beyond Differences timi NGO asi. Hi nih hin hawikom a ngei lomi pakhat khat kha chuncaw ei sawm ding siloah chuncaw einak ah thutpi dingin sawm ding ,idinh caan ti bantukah lengtecelh sawm ding timi biatak tein a dirpi. Hawikom a ngei lomi sinah caan pekding thazaang a pek.\nMah an NGO nih thil tampi a thlen.Zumtu a ti mi zong si hna seh, a fimthiam a ti mi zong si hna seh, a rum a ti mi zong si hna seh, Pathian rian a tuan a ti mi zong si hna seh— Lili bantuk minung sinah caan pek hi kan i harh sual tawn maw? Mirum, degree sang, hmunhma ngei le milar lawng kan kiangkam ah thutter le caan hman ti lawng kan duh peng i , Lili bantuk minung hna kan hnulei kan chit tak ahcun mi ngaihchiahtertu kan si lai.\nCucaah kan sianginn ah maw, kan biakinn ah maw, kan innpa/kiangkam ah maw… Lili bantuk minung an um ahcun caan hman ti deuh hna usih. Kan thluachuah kan hmuhmi hna hi Lili bantuk minung sinah cheu deuh hna usih law kan vawlei le kan kiangkam hi a nuam deuh hrim ko lai.Credit-Salai Z T Lian\nPu Van Ceu Tlei cia le Pi Doi Thai, Bungtuah khua, Senthang, Hakha peng hna i an fa pa dawt fa phir tete hna cu an chuah ka in an hna a cheh pin ah holh zong an thiam lo.\nTlawmpal te Nuskin kong share kan van duh ve hna.


KNU Nih SAC Ralhrang Pawl I Mipi Motor An Hman mi Cu An Khangh\nMain Editor June 21, 2021 Leave a Comment on KNU Nih SAC Ralhrang Pawl I Mipi Motor An Hman mi Cu An Khangh\nRalkap nih rampi nawlngeih nak an lak hnu in KNU le kawl ralhrang kahdoh nak afah bik nak hmun pakhat cu Karen ramkulh Phapun peng a si.\nCu ruangah cun KNU nih Phapun Ka-ma-maung lampi cu ralhrang pawl ei le din phuar kho lo dingin cansau non an rak phih. Cu ruangah Ralkap pawl cu ei le dinan harsa cang i Thailand cozah sinah kutdawh i,\nan ei din ding facang le thil dangdang cu Thailand ram lei in athli tein an lak lengmang. Thailand cozah hi KNU he zong aachawn i, Kawl ralhrang he zong aachawn mi an si. KNU nih an rak kham lengmang mi Phapun lampi cu June 19 ah khan an on than. Cu le cangka cu, ralhrang pawl cu an thluak an chuah cawlh i ralhrang motor hmang duh loin mipi motor pawl cu an hman hna i an ei le din ding pawl cu athli tein anphuar lengmang.\nKNU nih cubantuk an tuah ti thawngpang cu an theih i lampi in an bawh hna i mipi motor in ralhrang thilri le facang arak phur tu motor cu an kai ngah.\nAn tlaih mi facang tampi cu anmah cung i ralzam pawl nih an herh tuk ko nain, ralhang pawl nih kan facang an fir tiah kan mah minchiat an kan zuar than lai thi an ruah caah, lamkam ah an khangh dih. KNU nih facang an khangh mi hi mipi ruahnung aadang cio bantuk in ei le din facang hna hi cu khangh loin anmah nih la ko hna sehlaw atha a titu zong an tam ve.\nAsinan, ralzamcaah facang a rak khangh tu ralhrang pawl an t ihram nakah an tua ve mi asi ko lai ati tu cheukhat KNU an tanh tu zong an um ve.\nKNU Le SAC Ralhrang Karah Kah Nak Fakngai Achuak SAC Ralhang Lei Athi Mi An Tam →\n← June 22 Mandalay-PDF Le SAC Ralhrang Kahnak Kong Update


Thau Le Bungtlang Ah Aidor Mi Hna MP Chan Ham Nih A Tong Hna Lo, Bungtlang I Ai Dormi Hna Hmurka – Chintanbo\nJanuary 11, 2022 admin CHINNEWS 0\nBungtlang khua i ai dor mi hna hi September 10 in aphan mi zong an um hna, chungkhar in 70 an si i a milu in 301 an si, kum 7 tang 37, kum 17 tang 40, kum 35 tang 92, kum 60 tang 57, kum 60 cung 24, an si hna.\nBawmhnak ahhin khua nih voihnih an bawmh hna i, a milu zat ti’n um lo in chungkhar hoih in an rak bawmh hna, ahnu ah Pu Ni Chawn le Pu Thla Kam nih chungkhar hoih si lo in a milu hoih in bawmhnak an phawtzamh hna. Biaknak lei in CBC GS le AGS le Secretary an phan, TRIC zong nih an tlawn hna. CBC USA In Rev Sui Hliang, Rev Ni Uk hna cu nitlak lai ah an phan i bawmhnak zong an pek hna hnu ah zaantlai ah an lan than.\nMP pawl ahhin Pu Chan Ham cu nai te ah Thau a tlawng nain, Bungtlang i ai dor mi hna hi atong hna lo, Thau ah zaankhat ariah zongah akal pah in Bungtlang ah ai dor mi hna hi biaruahnak zong kan ngeih sehlaw mizapi zong kan i lawm hnga nain anih cu atang lo, alan diahmah ko. Lo thingtuk ahhin khuami hi Lo tuah, dum tuah zong an um lo duh le lo vah khawh zong asi nain kan i tim tuk hna lo aruang cu khuami zong nih dum an tuah tuk hna lo caah asi. Khuami a tuahmi um hna sehlaw kan tuah ve ko hnga. Hika Bungtlang i aidor mi hna hi tuan deuh/ phakka nak in kan zor deuh kan rak phanhka ahhin khuami nih Covid zei ah an rel lo.\nCawimawi hna an tuah caah zawtnak tih in akir mi zong an um hna, acheu cu Hakha, Kalay hna ah an i thial i zorlei kan panh, asinain an thingram athat caah maw asi hnga zei dek, nithum li ah an dam ko nain, kum upabik hna hi zarhthum hrawng an kuah atu hi cu zawtnak athiang cang tiah tuanvo ngeitu nih The Federal Times ah achim. Thau khua ahhin Dr Zing Hlei le adangdang hna an um hna, Dr Zing Hlei nihhin, Zahnak tlang, Vanzang tlang, Vailam tlang ti’n a kan tlawn khawhmi hi acung ah lunglawmhnak chimcawk lo kan ngei tiah achim chap. Credit: The Federal Time


USA ah um mi Chin mi vialte kan tlai sual hlan ah ralrin tein um cang u sih, midang nih cun ralrin tein an um cang ko hi – Thechinlungnews\nUSA ah um mi Chin mi vialte kan tlai sual hlan ah ralrin tein um cang u sih, midang nih cun ralrin tein an um cang ko hi\nMirang phungthlukbiak (Prevention is better than Cure) damter nakin kham a tha diu ti caan kan phan cang caah USA ah ummi Chin mi vialte midang zong ralrin teina an um cang caah ralrin tein um kha a tha bik a si. Vawleipi athintur cang. Zeitindah kan irunven lai timi an thei kho ti lo. Zumhbikmi US cozah zong athinphang cang. Vawleicung zawtnak leiah tunvo latu WHO zong nih vawleicung ram sinah iralring u ti hlei tuah khawhmi a ngei ti lo. America ramchungah tulio zawtnak a ngeimi minung athimi an um cang. Atu record ah cun mah zawtnak ruangah a dam lo mi hi minung 100 leng an si cang i, a thimi 6 an tling cang. Atu hi US state 13 ah mah zawtnak angeih mi hna hi fiangterh an si cang. US nih cun mah zawtnak hin fawi tein a ramchung mipi runvennak a tuah kho lai tiah an zumh tuk ko nain a kham kho ti lo. Cu caah US ramchung mipi an lau tuk i an thin phang tuk cang. Cu caah ramchung mifim le ruahnak kaupi ruahnak a ngeimi hna nih ralrin nakah tiah facang zuarnak dawrah facang an cawk thluahmah.\nChungkhar khat nih facang tun 50 hna an cawk tiah thawngtheih a si. Cu caah State cheukhat ah cun facang dawrah facang an i zaa ti hna lo. Dawrah facang cawk ding a um ti lo caah Laimi cheukhat cu an lungrethei ngai tiah theih a si. Zawtnak nih US ram a hnursuan tak tak sual ah cun mirang cheukhat hna cu lengchuah an i tim ti rua lo. Innchungah ibenh an i tim cang a si lai.\nPathian nih Laimi kan umnak kip ah kan veng hram seh. Ramthumnak akalmi hna caah a har ngai ngai ding asi. Riantuan loin zeidah kan ei lai. Mirum caah cun lengchuah loin athla thla zongin an um ko lai nain riantuan chom tein tirawl eiding a kawlmi Chinmi caah cun a si kho ti lo. Cu caah CHin miphun cungah hibantuk zawtnak thalo tihnung hi tlung hram hlahsehlaw, Pathian sinah thla cam cio ko hna usih.\nBe the first to comment on "USA ah um mi Chin mi vialte kan tlai sual hlan ah ralrin tein um cang u sih, midang nih cun ralrin tein an um cang ko hi"


Zeiruangah mah ni le mah caan thengte ah mah lungtum pa 4 hna nih vawleipi an rak fuh – The Cherry Par\nVanrang tangah a ummi, Jupiter le Mars lei in a rak zuangmi Asteroid pe 108 in Pe 302 tiang a nganmi lungtumpi 4 hna cu Joe Biden President biakamnak a tuah ni Januarty 20 ah vawlei he a naih biknak hmun an phan lai tiah NASA lei thiamsang hna nih nizan ah an chim.\nZeiruangah mah ni le mah caan thengte ah mah lungtum pa 4 hna nih vawleipi an rak fuh timi hi aho nih a sullam taktak an chim kho lo, anmah le an zumhning cio in sullam an chim cio. vawlei pin ah vawlei dang tampi a um i an cawlcang cio. Universe thil umtuning cu a sertu Pathian (creator) lawnglawng nih a dikdiar in a hngalh lai tiah khrihfa hna nih cun zumh a si. Zei hmelchunhnak dah a si ual hnga?\nRelchap Capitol Hill in khan khat lawng a hlatnak Navy Yard pawng i, homeless pawl an umnak hlei tang in meikhu an hmuh caah Biden Inauguration rehearsal an tuahmi cu an ngolter hna. Capitol Hill le a pawngkam vialte lock-down an tuah dih. Main Stream Media pawl nih cun Trump Supporter pawl an puh manh cang hna. Homeless pawl nih an hmanmi rawlchuannak propane tank a puah caah a si an ti.\nWashington D.C khuachung vialte cu khuabawi, Murial Bowser nih emergency declaration a tuah i, President Donald Trump sin ah security a hal bantuk in President Donald Trump nih National Guard minung thongkul renglo a chiah piak hna. Biden nih biakamnak a tuah tiang emergency declaration a hmun lai. Meithal a tlaihmi hna nih meithal he lamzawhnak an ngei lai tiah FBI nih ralrinak an pek hna caah atu bantuk Security chah deuh in an tuahnak a si. Credit: Salai Lairamthang\n← Biden nih biakamnak a tuah tiang emergency declaration a hmun lai\nMie Peng Kan Khualipi A Mui →


Lai Nuhrin Covo Hmaisuang Pu Len Dun – Hakha Cherry\nA luancia kum 74 lio nihin, October 25, 1946 ahhin Vanzang Tlang paralttha minung 120 cu Hakha Vuanthawk Hay Neave zung ah thongtla ding in an rak i thawh. A ruang cu Mirang uknak ttha lo (kuli phurh, thingon, chiah peek tbk.) an doh, kan tuah kho ti lo an ti caah a si. Hi biachahnak hi Hriangkhan khua ah an rak tuah. A rak hrihhawhtu hna hi Vanzang tlang upa an rak si. Pu Len Dun hi hmaisuang a rak si.\nThantlang peng nih kuli kan phur ti lai lo an ti, a hruaitu hna ah Vanzang tlang an si ti kha Hakha vuanthok bawi nih a theih. Cucaah Vanzang tlang cu nanmah kuli phurh caan a si tiah kuli phur dingin an kawh colh hna. Nan kuli kan phur kho ti lo tiah an al hna caah, palik an thlah hna i an hruaitu tlaih an fial hna. Hruaitu lawng nih an almi a si lo, kan dihlak in kan duh lo an ti i minung 120 cu Hakha thongtla ding in an i thawh. October 24, 1946 zan ah Hakha an phan i Pu Huat Kham in ah an tlung (Chawn Kio: p, 69).\nA thaizing ah vuanthok bawipa nih certual ah a kawh hna. Mah lio ah a tel vemi Pu Hram Dai hi a nun lio ah keimah nih ka rak hal i hiti hin a chim: “ Mirang bawi pa nih, ‘Ziah kuli phurh nan duh lo’ a ti. Pu Len Dun nih minung le minung cio cio thil ai phurh piak ding kan si lo. Nan thil kan phurhnak ah kan zaw. Kan inn lo rian kan ttuan kho ti lo. Khacer an in pek hna nan zuar i minung nan kan phurh ter, hi hi vawlei cung khoika hmanh ah a um lo mi a si tiah a van chim ah khin Mirang bawipa nih, ‘Um bia ttha, bia chimmi paoh tlai hna u law thong ah thla hna uh’ a ti” tiah a rak ka chimh.\nAn hruaitu lawng thong thlak dingin an rak timh hna. Nain an dihlak in thong ah an lut. An chuahter hna, an hruaitu kha lut uh an ti hna ah an dihlak in an lut ttheu. A donghnak ah Pu Len Dun tel in minung 7 cu tlang aiawh in thong an rak thlak hna. Thla 4 an thlak hna hnu ah Pu Len Dun cu khua ah an tlunter i kuli nan phur cang lai maw tiah Vanzang tlang mipi cu an va halter hna. Kan phur lai lo vang tla ko rih uh an ti caah Pu Len Dun cu Hakha thong ahcun a va lut tthan.\nHilio caan ahhin Thlanglei Laitlang le Tedim peng ah mirang uk duhlonak kha an rak langhter ve. Cu nih cun Chinmi vialte tonpumhnak kha a chuahter i Falam ah minung 5000 an rak i pum. February 20, 1947 ah Pu Vuntu Mawng nih “Nihin thawkin Ramuk phung a dih cang!” tiah a thanh. Cu ni thawk cun kuli phurh kan duh lo ti ruangah thong a tlami Vanzang tlang upa 7 hna cu thong in an chuah hna. Hi tonpumhnak zong ahhin ralttha tein bia a rak chim ngammi cu Pu Len Dun hi a si. Cucaah Chin Miphun Ni hi Vanzang tlang kuli phurh alnak in aa thok tiah Pu Chawn Kio nih cun a ti phah (Chawn Kio: p, 72).\nPu Len Dun cu Vanzang ah Khrihfa hmasa a si. 1924 ahhin Khrih thawngttha a rak cohlan. 1930 ah Rev. Van Lo nih tipilnak a rak pek. Cacawng hmasa zong a rak si. 1925 ah taangli a rak awng. Ca a thiammi cu a biakmi a Pathian ca le nuhrin covo a buarmi hna dohnak caah a hman. Khrihfa an si ruangah Laiphung um pawl nih an rak serhsat ngai ngai hna.\nHarnak lak ah Pu Len Dun le Pu Kap Luai hi Khrih caah zumhtlak tein a dirmi an rak si. An ngeihmi hriamnam le bumbel cu Laiphung nizarh buar ruangah an rak chuh dih hna. Vuanthok bawi Vanzang a tlawn lio ah hi Khrihfa hna nih hin kan nizarh an uul duh lo tiah an rak chimh. Vuanthok bawi nih cun a nanmah nih maw nizarh cu nan ulh duh lo tiah a zu din lio mi kha an luthlung in a rak toih hna.\nLaiphung nizarh ulh duh lo ruangah Vuanthok bawi nih Hakha ah a rak kawh hna. Vuanthok bawi nih Thantlang peng ah meikhu ka hmuh. Mirang phungthluk ah meikhu umnak ah mei a um ti a si. Laiphung nizarh nan uul duh lo, hi bia hi Thantlang peng in a chuakmi bia a si tiah a ti. Pu Len Dun nih aa thawh ve i, “Vawlei cungah a hohmanh nih midang nizarh an ulhpiak bal hna lo. Mah le nizarh cio te an ulh ko,” a ti. Vuanthok Bawipa nih, “na pipu, na nupa nih zei nizarh dah an ulh,” tiah a hon hal.\nPu Len Dun nih, “England siangpahrang nih suiluchin aa chinh ni ah a peng chung bawi vialte kha a cah dih hna; Pathian baibalca kha a kau hnu ah, ka miphun hna hi cathiang chungah ai ttial bantuk hin dai te le luat tein kan uk hna lai tiah Pathian sin le minung sinah bia ai kam. Zeitindah nangmah nih siangpahrang biakamnak cu hrawk na timh,” tiah a hon ti. Vuanthok bawipa nih, “nan duh na loin maw Laiphung nizarh cu uul u kan ti lem hna. Nan duh lo ah ul loin um ko u ca,” a hun ti. Cu ri thawk cun Laiphung nizarh ulh fialnak cu Hakha peng chung ah a um ti lo (Rev. Lian Ceu: p, 49). Pu Len Dun hi kum zabu 20 Lai Nuhrin Covo Hmaisuang bak a si. A dohmi a tei.\nChirhchan:1. Pu Chawn Kio, Laiphun Ni le Pu Len Dun, Vanzang Kum 200 Tlinnak Mekazin. 2. Rev. Lian Ceu, Vanzang Khua ah Biaknak Aa Thawhkehnak, Vanzang Kum 200 tlinnak Mekazin3. Pu Hram Dai, Bia ka halmi.Laaknak- Duh Tin Kep Fb


Salai Bawi Lian Mang: Hakha Khuabawi abiapi-Hakha khuabawi dirhmun hi abiapi ngaingai mi asi – Chin World News Evening\nSalai Bawi Lian Mang: Hakha Khuabawi abiapi-Hakha khuabawi dirhmun hi abiapi ngaingai mi asi\nNovember 4, 2020 Salai Van Chin News\nHakha Khuabawi abiapi. Hakha khuabawi dirhmun hi abiapi ngaingai mi asi. Chin State khualipi asi caah Hakha cu Chin/Lai rim anam mi khua asi abiapi. Lai nunphung le Lai miphun cu hihi kan si timi kan langhter khawhnak bik hmun asi. Hakha ah Laica Laiholh alen ding abiapi. Hakha ah Lai nunphung, Lai ziaza alen abiapi. Hakha cu Lai rim anam mi khua asi zungzal awk asi.\nHakha Khuabawi hi cu vialte aruat, atuaktan, akilveng kho tu asi pin ah atthancho ter kho tu asi ahau. Hakha cu Vawlei cung khuapi dang nih an neih mi, khuachung thianhhlimhnak, ngandam nak, pawngkam kilven nak pawl kha atuaktan kho tu asi ahau.\nCun, Hakha Khuabawi nih hin Chin State cozah kha intek dirhmun in a zohkhenh, a kilhkamh khawh hna i aherh ning in ruahnak zong ape kho mi asi ahau. Chin State cozah hrimhrim nih Hakha khuabawi cu a upat a hmaizah mi asi ahau.\nHakha cu Chinmi hna i, kan cultural center, kan business center, kan political center, Nationalism i kan suttung, Kan miphun i kan chungmuru asi ahau. Hakha mipi zong nih ruahnak pical taktak kan neih ahau.\nHakha arak tla tu kan Pu nih thluachuah ham in “Rungcin e, Vandeng hauka in” tiah a ra te dingmi techin fapar caah thlauchuah arak ham mi kha atu Hakha fanau hna nih kan pehzulah abiapi. Chin miphun i kan thluachuah hi Hakha i ai thok i Chim miphun dihlak, Chinram khuakip, inkip ah a luan awk asi.\nUSA I khuapi ngan pawl i an khuabawi pawl hi acheukhat governor pawl nak in an lar deuh I nawl an deuh hlahmaw ti awk in aum. Benabia ah New York Mayor (Khuabawi) Chicago Mayor (Khuabawi) Los Angeles Mayor (khuabawi) San Francisco Mayor (khuabawi) pawl hi a can ah cun state governor nak in an lar deuh I thil an ti kho deuh rua ti awk in an um tawn.\nMah hmanthlak hi tuzan US election zan ah San Francisco Citi Hall (Khuabawi zung) kha US election he ai rual in mei in an ttamh mi motor cung in hman ka vun thlak pah mi asi. Caṭialtu: Salai Bawi Lian Mang\n“Teinak Nganpi Kan Co” Tiin Trump Nih Ralttha Taktak In A Chim Cang


Dai tein Ngai hmanh | Radio Veritas Asia\nDai tein Ngai hmanh\nBawi Khrih ah dawtmi u le nau hna minung hna khamh kan sinak hnga ding caah Jesuh Khrih sual hram ngei lo in hrin a si nak hnga ding hi a biapi tuk mi a si. Jesuh Khrih cu mi nu le mi pa um ti nak in ngeih mi fa a si hrim hrim lo. Bawi nu Mary cu Thiang Thlarau Pathian thawngin nau a pawi i Khamhtu Jesuh Khrih kha a hrin. Zeiruangah dah ngaknu thiang in hrin a si tiah cun Jesuh Khrih cu hrin a si thawk in sualnak zeihmanh um lo in hrin a si nak hnga ding caah timh cia a si caah a si. Sualnak ngei lo in hrin a si nak cu a sual cang mi minung hna khamh khawh than kan si nak hnga ding caah a biapi tuk mi a si caah a si. Minung hna khamhtu ding Jusuh cu Amah hrimhrim sual nak a ngeih lo a hau.\nMary cu Joseph he i ham a si hnu ah Joseph nih nau a pawi a thieh, a hmuh tikah lungawtawm ngai in a um. Cu tikah Joseph nih a lungchung in thim ding pahnih a hun ruah.\nPakhat nak a ruah mi cu “Mary hi a thlithup in ka hlawt lai” timi le a pahnih nak ah “Hi bantuk zumhtlak a si lo mi nu hi Judah phunglam ning in lung in thi lak in chehter ding?” ti a si.\nJoseph caah thim ding hi pahnih lawng maw a si hnga? Pathian nih a pathum nak thim ding a hmuhsak mi cu: “David tefa Joseph, Mary hi na nupi ca i lak awkah tih hlah. Zeicahtiah fa a pawimi hi Thiang Thlarau thawngin a si, zeicahtiah a mi kha an sualnak chungin a khamh hna lai”(Matt 1: 20-21) .\nDawtmi u le nau hna nifatin kan nunnak ah kan tuah tawn mi hna hi kan mah nih kan i thim i kan tuah tawn mi lawng te an si ko. Sihmanhsehlaw, Pathian nih a kan chimh hnga ding mi a pathum nak thim ding a um ko rih timi hi philh hna hlah u sih. Kan mah duhnak le ruahnak lawng kan tuah a si ah cun kan palh sual lai.\nPathum nak thim dingmi cu “mi zeihmah fahnak pek lo le ngeihchiatter lo in minung vialte caah thatnak a chuahter tu a si hnga ding mi thil tuah ding thim thiam khawh nak a si ko”.\nPathum nak thimnak kha Pathian sin in kan theih khawh nak hnga ding caah mithiang Joseph bantukin “tangdornak ngei in dai tein Pathian cawnpiak mi ngai hna u sih”. Kan nunnak ah thil tha lawng te a hung si te ko lai. Thluachuah tampi kan cungah a hung um ko lai.


Esther nih Myanmar Idol season 4 a ngah - Congratulations | THE CHIN EXPRESS\nEsther nih Myanmar Idol season 4 a ngah – Congratulations\nEsther Dawt Chin Sung nih Myanmar Idol season 4 a co. Winner laksawng tangka ting 700 le ting 1,200 man apartment 1 an pek. Solo album an chuahpiak rih lai.\nMyanmar Idol tuahtu Moon Myanmar media le Channel 9 i bawm in tangka ting 500 an pek. Oppo company nih tangka ting 200 a pek. A dihlak ting 700 bak aa ṭinpi.\nMah pinah, City Loft company nih tangka ting 1,200 man apartment 1 a pek. Ihnak khaan 2 a ummi apartment asi.\nting 1,200 man 2 bedroom apartment an pek\nOramin-G le Maybelline New York zong nih an thilri laksawng an pek.\nEsther nih, “nihin tiang aa ka cawisangtu Pathian ka thangṭhat,” tiah lunglawmhnak bia a chim.\n“Ka thintur tuk i bia chim awk zong ka hngal lo. Kaa zuamka ah U Latt nih ‘Myanmar Idol hi zeitin dah na hmuhning si?’ tiah aa ka hal i ‘kanmah bantuk a saduhthah a tlinh kho lomi hna caah tlinh khawhnak hmun asi tiin ka ruah’ tiah ka rak leh.\n“Atu cu ramchung ramleng in aa ka dawtu hna nih vote tampi nan ka pek caah ka lungthlitum ka khen cang. Ramchung ramleng in dawtu pakhat cio nan dihlak cungah kaa lawm tuk. Pathian nih let tampi in thluachuah in pe ko hna seh,” tiah mipi cungah aa lawmhnak a chim.\nWinner ngah lunglawmhnak bia a chim lio\nFinal tiang a phan vemi Benjamin Sum le Aye Mya Phyu cu laksawng tangka ting 75 veve an pek hna. Maybelline le Oramin-G nih Esther nak tlawm deuh thilri laksawng an pek ve hna.\nA tla cang nain online vote (Wild Card) in a kai ṭhanmi Tan Khun Kyaw cu laksawng tangka ting 50 an pek ve.


Party an system zoh thannak - THE CHINLAND POST\nParty an system zoh thannak\nSalai Tial Cung Lian| TCP-Hakha| August 7, 2020| Vawlei cungah minung hi a rak vakvai mi kan si. Minung pakhat in Chungkhar kan dirh. Chungkhar in Khua kan dirh. Khua in pengtlang kan dirh. Pengtlang nih miphun a dirh. Miphun pakhat sihnu cun a dang miphun he zong fonh le cawhkalh a hau ve cang. Mah caah Politics ah hramthlak in dir a hau caah Politics a thawknak a hrampi a si ti zongin an rak chim tawn.\nCucaah Politics tuahnak ah Party dirh an hau cang. Mibu in politics tuah ti a hau cang caah anmah le thiam ningin Politics cu an tuah cio cang. Asiah cun Political party system zoh ti tuah hna u si.\nIndependent or Nonpartisan system\nIndependent in a dirmi cu Official political party an si lo. Anmah tein a dirmi an si. Independent cu Miphun hme hna caah anmah miphun aiawhtu dingah Independent in an i zuam tawn. An miphun covo kha Hluttaw ah an chim rel tawn ve. Anmah tein an dir ko nain Political Party he a fonh than tawn.\nOne Party or Uni- party system\nOne party system cu an power a ngan. Anmah lawng nih nawlngeihnak an co caah an duh ningin ram an hruai. Positions party an um lo caah an duh ning paoh in an nung i ram an hrawk. Kawlram ah cun Ne Win le U Nuh te chan lio hrawn kha hmuh khawh a si. One party system a chiatnak bik cu minug pakhat duhning lawngin a si caah mipi hremnak zong a tampi.\nTwo Party system or Bi- party system\nRam pakhat ah Two party lawngin an um. USA ah hmuh khawh a si. One Right party le one left party tiah then an si. Policy a dang veve an ngei. Mipi nih an duhmi party pakhat kha an i thim. Party tampi a um lo caah party pakhat lawngah umnak nawl an ngei ti khawh a si. Kawlram zong Federal taktak hmu u si law, State level ah cun miphun party a um ko lai nain Union level ah cun Party pahnih lawng an um te lai ti khawh a si.\nMulti party timi cu Party tampi a um ti khawh a si. Atu kawlram nih kan hman mi Party system hi Multi-party system cu a si. Party tampi a um tikah Mipi nih duhmi party thim awk tampi a ngei. Party ngan deuh le Party hme deuh tiah an then. Party ngan deuh zong nih anmah lawngin cozah ser khawh lo a fawi te. Party hme zong nih anmah lawngin cozah an ser kho tawn lo. Party ngan deuhmi nih Balance thiam ngai a hau. 2015 lio NLD nih amah lawngin cozah a ser nain tlangcung miphun nih anmah miphun kaltak in miphun dang Party ah an luh dih caah a si. Multi-party system nih a tinh bikmi cu miphun hme hna zong nih anmah le miphun cio in dir ve kho hna seh ti a duhnak a si ve.\nCuca’h zei bantuk party hmanh an tha hlei i, an chia hlei dih ve lo. Mipi nih mah le sining hoih cio in Party ah mee pek awk a si ko. Miphun hme zong nih anmah miphun aiawh in Independent ah an dir zongah anmah miphun caah cun aa palhnak a um lo.\nPrevious Thangtlang Tualleng (Cozah Mucu) Zung Cu Rampi Budget Kyat (246.650) Million Dih in An Sak Cuahmah


Breaking News: Zahan Zantim Hnu Ah Palik An Chuak I Mipi Lak Ah A Pehpeh In Meithal Zun 50 An Puah Thluahmah Ko (+Video) – Onlinenungak\nBreaking News: Zahan Zantim Hnu Ah Palik An Chuak I Mipi Lak Ah A Pehpeh In Meithal Zun 50 An Puah Thluahmah Ko (+Video)\nFebruary 17, zaan nazi 8 hrawngah Mandalay palik nih CDM i ai tel ve mi tlangleng zung riantuan pawl umnak hmun an kulh i meithal zuun 50 hrawng an va puah hnawh hna tiah theih a si. “Palik an ra ti kan theih bak in bumbel kan tum thluahmah ve. Cuhnu ah cun palik nih cun a rualrual inn meithal voi 50 hrawng an puah chih thluahmah. Ai hliam mi minung cu an um kan theih i mithi an um le um lo cu tutiang ah cun kan thei rih loh” tiah tlangleng zung riantuan pawl umnak pawng i minung pakhat nih MND media sinah a chim.\nMandalay tlangleng zung i riantuan mi tamdeuh cu ralkap uknak doh in CDM cawlcangh nak ah an i tel i riantuan an mak mi nih nih rampi a hrawh tuk sual lai tiin ralkap cozah nih cun an rian awt than dingin biatak tein an nor hna. Ralkap cozah nih awka in an ti khawh ti hna lo ruang ah tu bantuk in hriamhrei/meithal hmangin Mandalay palik pawl an cawlcangh ter mi hna hi a si.\nHi kong he pehtlai in min chim a duh lo mi, Mandalay i a um mi mipakhat nih “chun ahcun mipi hi in ah kan i benh i duhning in pallik pawll an cawlcang ngam loh. Sinain zan ah ai chawkvak thang an si tik ah kan zumh bantuk in zan ah an caalcang taktak.\n“Palik an ra ti kan thei bak in ralrin pek nak ding caah bumbel cu heh tiah kan tum chih len ve. Cu lio tak ah palik nih a rualrual in meithal an van puah tik ah cun mipi cu kan thintur bu bak in a him nak hmun ah kan i thup hna” a ti.\nMandalay tlangleng zung pawng 34/35 lam pawng i meithal an puah nak ah hriamhma tuar cu an um nain mithi an um le umlo cu theih fiang a si rih loh i tleihkhih mi an um le um lo zong biafiang theih a si rih loh.(MND)


Chinmi Fimcawnnak Thlenremhnak Kong Ceihhmainak An Ngei Lai – THE CHINLAND POST\nChinmi Fimcawnnak Thlenremhnak Kong Ceihhmainak An Ngei Lai\nSalai Josephbawi|Sept 26| Foster Education Foundation le E-Education (Japan NGO) ibawm in Hakha um siangsangrun (4) lakah English, Physic, Chemistry, Math ca a chimmi Saya/mah te hna he Chin fimcawnnak thlenmernak kong (the First Chin Education Change Maker Workshop) September 27, 2018 Chin ramkulh fimcawn Tawlrelnak zung Taungzalat Hall ah ceihhmai biaruahnak an ngei lai.\n“Tutan Seminar kan tuah hnawh chan cu Laimi thanchonak caah fimcawnnak a biapitnak, fimchimtu sayate zeitluk dah kan biapit, cun Kawlram milu a tlawmbikmi Chin ram nih tanghra awn theitlai (result) tambik hmu usih tihi saduhthahnak in kan tuahmi a si. BEHS No.4 he zong rian kan tuanti cuahmah i Video in cacawnnak lawng silo in zeitindah cawnning kan hman lai (Learning Method) zong kan hman khawhnak hnga kan tawlrel cuahmah.\nTutan ceihhmainak ah 1. Saya/mah te nih fimcawnnak a thlengtu (change maker) kan si ti an theih khawhnak 2. Tanghra cacawnning cauk aa thlengmi cungah hmuhning chimrelnak hna kan ngei lai” tiah Foster Education Foundation Executive Director Salai Joseph Bawi Vung Thang nih The Chinland Post ah a chim.\nFoster Education Foundation le E-Education (Japan NGO) ibawmh in Hakha Siangsangrun (BEHS) No.4 ah riantuan hram kan thok i Fimcawnnak a herhmi thilri hmanning, E-Education Project Video hna hmang in Mark 60-80 a tlawmbik an hmuh khawhnak hnga timtuahnak ngei cuahmah a si tiah theih a si.\nChin ramkulh fimcawn tawlrelnak zung (Chin State Education Department) he kaphnih theithiam hnatlaknak (Mutual Agreement of Understanding_ MoU) sign dingin timh tuah a si i Union nih cun a cohlan cang, caan tlawmpal ah theihthiam hnatlaknak lak in kaupi riantuan ding zong an itim tiah theih a si.\nFoster Education cu 2015 May ah Fimcawnnak thlenremh ding thapek in dirh a si i Fimcawnnak Video, internet lei thiamnak (ICT_Cyber Security), fimcawnnak ah theih a herhmi ngalhnak_Carup tbk le tanghra a awngka mi nih zei bantuk thiamnak le cawnnak dah kan ngah khawh lai ti aa zuam cuahmah mi bu a si.\nE-education (Japan) cu 2010 Bangladesh ram ah Japan riancawn a kalmi an pu nih a thokmi a si. Vawlei cung ramkip, abik in khuapi he aa hlatnak sifak hmunhma hla minung nih fimcawnnak tha (quality education) an ngah khawhnak caah aa zuam mi a si. 2013 ah Kawlram um Foster Education Foundation he rian kan thok ti. Philipine, Nephal, Myanmar le Bangladesh hna ah riantuannak an ngei. +++\nPrevious Thantlang Khua Aung San Milem Le Bogyoke Pangpar Dum Tuahnak Rian An Thok\nNext 2015 Chinram Hartong Bawmhmi Thilri Cozah Buk Chiahmi A Rawk Caah Motor 6 in Hakha Khua lengah Hlonh


Aung San Suu Kyi Biachim Cu Uar A Um Taktak NLD Party A Dohtu Pawl Nih Theih Uh – Chin World News Evening\nAung San Suu Kyi Biachim Cu Uar A Um Taktak NLD Party A Dohtu Pawl Nih Theih Uh\nAugust 28, 2019 Salai Van Thawngpang\nAugust 27 ah chawva kawl nak lei (business) he pehtlai in ton biaruahnak an nak Daw Aung San Suh Kyi nih a chim mi cu,”fiang tein ka chim duh mi cu a tu lio ah kan cozahpi tlaknak ding lawng khua a khangtu tampi kan um. Cu bantuk in khua nan ruat awk asi lo. Kannih NLD party pawl nih kanmah party caah rian kan ttuan ti lo” tiah a chim.\n“Cun, kan party caah le kanmah caah pumpak caah kan i ruat i lo. Kan ram a tthancho le Cozah zong a tthang ve lai. Ram cu a tthangcho lo, Cozah lawng a tthangcho tibantuk um a um kho lo. Ram tthatnak le tthancho ding ah khuaruat ve uh” tiah Daw Aung San Suu Kyi nih cun a chim chih tthan.\nRamtthanchonak le Cozah tthannak dingah tiah khua fakpi in nan ruah ding asi. NLD party caah rian kan ttuan ti lo. Cozah tthancho a duh lomi cu ram a duh lomi a ram tthancho a dohtu na si” tiah Aung Suu Kyi nih tuni Chaw va kawlnak lei he pehtlai in tonbiaruahnak an ngeihnak ah a chim mi asi. Chinfuture\nZaangfak Tuk Asi Mi Kum 7 Nute A Mit Cancer I Bawmhtu A Herh A Konglam Rak Rel Hmanh


A Poi Taktak Ko Ee, China Nih Ralhrang Pawl A Dirpi Ning Hna A Lang Tuk Cang - Chin Eleven News\nA Poi Taktak Ko Ee, China Nih Ralhrang Pawl A Dirpi Ning Hna A Lang Tuk Cang\nChina nih ASEAN kongkau ah rian a khinhmi China’s special envoy to ASEAN Affairs Sun Guoxiang cu SAC sawmnak bantukin Myanmar ah a ra i August 21-28 tiang a caam. SAC chairman Min Aung Hlaing le ralbawi dang hna he tonnak an ngei tiah China nih a thanh.\nMyanmar ah China palai Sun Guoxiang a ratnak le ralbawi hna he an i tonnak kong hi SAC lei nih cun thanhnak tuah loin an thuh. Asinine China nih vawleipi theih in a phuan diam. China palai hi Ming Aung Hlaing, Wuna Maung Lwin le Ya Pyih hna he an i tong. China palai nih cun China-Myanmar hawikom sinak hi Myanmar rammi dihlak caah a si bantukin atulio buainak hna hi hman liomi phunghrampi chungah ramkhel tonbiaruahnak ngeih in tuahremh dingah kan i ruahchan tiah a chim.\nA Dang: Mi Kut Rul Tlai: Mah nih tuah ngam lomi kha mi va forh in tuahter hna (or) mi rawl va fir ter hna i an fir khawh ahcun mah nih ei dih țung, cu i an fir lio ah an rak tlaih sual hna ahcun mifir asi tiah zapi hmai ah kutdong in va sawh ahmang fawn țung mi khi, Mi Kut Rul Tlai timi cu an si.\nRamleng Khrifabuu hruaitu dirhmun tlai kho si ruang ah maw, pumpak phaisa chuah kho deuh le thawh kho deuh si ruang ah maw, ramchung CDF alangpar in hei hruai hna, hei uk hna ai tim mi ‘Kawl fir ngian ngei’, ramleng Laimi cheukhat ruang ah CDF kan nau le an vaivuan ngai hi mu…’Mi kut rul tlai’ timi cu nanmah pawl hi nan si. Atulio hi hruaitu kan herh tuk lio caan asi, hruaitu i cuh caan asi lo. Ramchung/ramleng upa hna hruaitu si dih i tim hlah uh. Kan sunghnak asi lai timi alang ngai cang hih!\nAtulio Taliban khi an ruahnak le zumhnak (Ideology) cu 100% in ka pom hna lo nain tutan khuachung ral an thawh dan (Urban Operation Strategy) khi i cawn awk an tlak ngai nak atam pi. UNPF le NATO pawl nih hlanlio an rak hman tawn mi Rapid Reaction Force (RRF) kha alingtalet in Taliban tu nih an i hlawk pi ti ding tluk khi an si.\nHi bantuk raldohning (Strategy) pawl hman kan herh ve tuk lio caan ah timhtuah nak țha tu ngei loin alangpar in “mi kut rul tlai” ai tim mi pawl ruang ah CDF kan unau pawl tamtuk kan sungh sual hna ahcun hi hna pawl hi ral thawh hnawh (declare war on them) hmasa an hau te lai. Victor Khen Sang: TCP\nPDF Nih Ralhrang Tam Taktak An Thah Than Hna\nRalkap Minung 20 An Hriamnam He An Zaam, Helicopter In An Kawl Cuahmah Hna


Benjamin Sum saduhthahnak cu hringtu a nu nih a takin a tlinter – Chin World News Evening\nNovember 28, 2019 Salai Van Theihtlei\nBenjamin Sum saduhthahnak cu hringtu a nu nih a takin a tlinter. Myanmar Idol Top 8 an i rak i zuam lio ah Benjamin Sum nih a rak chim mi cu, Myanmar Idol ka zuamnak ah hin ka nu nih a ka telpi kho rih lo, a tangmi zuamnak ah ka tlin tthan ahcun ka nu nih rak ka telpi kho sehlaw ka duh tuk ko.\nKa nu nih a ka telpi khawh ahcun keimah zong thazaang tampi ka ngei lai i, ka nu zong aa lawm ve hrim ko lai,”tiah a rak chim bantuk tein hringtu a nu Pi Lal Din Thar nih a fapa Benjamin Sum duhnak cu el loin a tak in a tlinter taktak. Atu ahcun Benjamin Sum saduhthah bantuk tein tuzan zuamnak in cun a nu nih a kehram in a um pi khawh cang lai.\nA cunglei kong he pehtlaiin zeitluk in dah fale caah hin hringtu nu le pa an rak biapit tuk timi hmuh khawh si. Chim duh mi cu zeibantuk kan tuahmi kip ah fale caah kan thazaang hrampi cu nu le pa bak nan si timi hmuh khawh si. Harnak caan ah siseh, ngaihchiat caan le lunglawmh caan zongah fa le kan lung diriamnak cu nu le pa hi nan si ko,”timi hi tampi chungin tlawmte telchih ka duh mi si.\nRelchih: Nu Le Pa Dirhmun: A zulh awk a simi lam kha ngakchia cu cawnpiak law, a upat tikah mah cucu a pialtak ti lai lo.” Phungthluk bia 22:6 Chungkhar nunnak le khuasaknak ah “Nu le Pa” hi kan rak biapi tuk hringhran. Zeicatiah cun fale tampi hi nu le pa ruangah thluachuah a comi, milian mingan a simi an tampi; cu rualrual in nu le pa ruangah thluachuah a co lomi fale zong tampi an um. Cucaah fale hmailei an lamtluan hi nu le pa ah a rak i hngat i nu le pa hi kan rak biapi tuk hringhran.\n1. Nu le Pa nih fale thluachuah peknak: Mi zeimaw nih an chim tawnmi cu: “Thluachuah pe kho kan si lo, Pathian kan si lo, thluachuah pe khotu cu Pathian lawnglawng a si,” tiah an ti tawn. A hman ko. Sihmanhsehlaw Baibal kan zoh tikah Pathian nih thluachuah pek hi a rak kan fialmi a si. Pathian nih Moses sinah khan,“Aaron le a fapa hna cu, ‘Hi bangin Israel mi cu thluachuah nan pek hna lai, nannih nih annih sinah, Bawipa nih thluachuahnak in pe hna in, in zohkhenh ko hna seh; Bawipa nih nan cungah a hmai tlanter seh law, vel in ngeih ko hna seh; Bawipa nih mithmai tha in pe hna sehlaw, daihnak in pe ko hna seh, tiah nan chim lai’ tiah chim hna. ‘Cu bangin ka min cu Israel mi hna cungah an chiah lai i thluachuahnak ka pek hna lai’, tiah a ti.\nNambar 6:22-27. “Jesuh vailam ah a thih i a thawh tthan hnuah cun tlangbawi rianttuannak a um ti lo, a dong cang, Jesuh lawnglawng kan tlangbawi a si cang”tiah a timi zong kan um men lai. Asiloah “Aaron fale tlangbawi pei a ti ko hna cu, kannih tlangbawi a si lomi a kan ti ttung lo,” tiah a timi zong kan um men lai. Mah ti khan a si lo. Isak zong tlangbawi a si lo nain a fapa Jacob le Isau thluachuah a pek ko hna. Jacob zong tlangbawi a si lo nain Joseph fale thluachuah a pek ko hna.\nZumtu vialte cu nu kan si ah pa kan si ah Khrih thawngin Pathian tlangbawi kan si. Amen. 1Peter 2:9; Biathlam 1:5,6. Nu le pa nih kan fale cungah, an lu cungah kan kut kan chuan i thluachuah kan pek tik hna ah khin Bawipa min an cungah kan chiah khi a rak si i a tak in thluachuah a petu hna cu Bawipa a si; Bawipa nih a min umnak minung kha thluachuah a pek tawn hna. A Sullam cu, dairel in thluachuah pe kho hna hmanh hlah sihlaw indairek in thluachuah kan pek khawh hna tinak a si. Thluachuah kan pekmi hna a namhnehtu, a tak in a tlamtlintertu cu Bawipa a si.\nZumtu nih thluachuah an/kan co nakhnga an cungah a min chiah kha Bawipa nih a kan fialmi a si; cu a min chiahning a kan chimhmi cu, a cung “Nambar 6:22-27” i kan chimmi kha a si. Zeicatiah cun, Bawipa cu a ttha tukmi Pathian a si i thluachuah pek a kan duh zungzaltu a si. Cucaah nu le pa nih, fale cungah, an lu cungah kan kut chuan in nitin in thluachuah kan pek hna ding a si. Kha kha an lam tluannak le thluachuah an hmuhnak tawhfung pakhat a si. Nu le pa hi chungkhar tlangbawi kan si.\n2. Nu le Pa ruangah thluachuah conak le co-lonak. America ram ah minung pahnih: Jonathan Edward hrinsor le Max Jukes hrinsor an konglam an ttialmi a um. Jonathan Edward cu Pathian riantuanmi, zumh tlak Khrih sal tha a si; Max Jukes cu Pathian ttihzah lomi le zeirel lomi si dawh a si.\n1. Jonathan Edward hrinsor cu: – College graduate mi-265. College President -12.- College Professor-65- Doctor- 60- Ralkap officer-75-Pastor-100- Writer-80- ourt-30 – M.P-3- Senator-2- Vice President-1. 2. Max Jukes hrinson cu:- Bawhte lio ah a thimi- 300- Kukdok cikawr-310- Mi zeiruaram lo-400- Ai zuarmi-50- Mifir-60- Lainawng-7\n– Misual tihnung pawl-53\nFale nih thluachuah kan co-nak hin zeitluk indah pale kan rak biapit ti hi fiangte in a lang. Jonathan Edward tefa 873 cu biaknak mi le ram le miphun caah mi thahnem taktak an si, an ti. Max Jukes tefa 1220 cu mifir le khuatlang caah mi hnawksak taktak an si, an ti. Mah hna pahnih an tefa cu an i lo ruam loh, an i dang ngaingai ko. Solomon nih Pathian bia a pialtak i Bawipa thin a hunh tikah khan Bawipa nih Solomon pennak kha thleh a timh tikah khan, Bawipa nih a timi cu, na pa David ruangah na fapa “Solomon fapa Rehoboam” kha hrin khatte cu ka pek lai, tiah a ti.\nDavid nih Bawipa lung a rak ton caah khan Solomon fapa kha siangpahrang a si khawhnak a si i, phun hnih te a co khawhnak le a uk khawhnak kha a si. Rehoboam nih a pa Solomon thawngin thluchuah a comi si loin a pu David thawng tu in a si deuh. David nih Bawipa lung rak lawmhter hlah sehlaw Solomon ca le a fapa Rehoboam caah cun chim awk a um hnga lo, ruahchan awk a um hnga lo.\nCucaah fale caah nu le pa hi kan rak biapi tuk. Kan Laimi lakah, tampi lakah, pa thumte in an min van thlir hna ning law. Kan Laimi lak i Pathian riantuantu hmasa a rak si vemi: Rev. Sang Fen fale kan zoh hna tik, Rev. Van Lo fale, Rev. Chan Thang fale tibantuk kan zoh tik hna ah an fale nih thluachuah an co ngaingai. Annih nih thluachuah an conak cu an pale ruangah a si; an tefa nih thluachuah an co. Chim ding a tampi rih ko nain kan chim cawk hna lai lo.\nAbraham nih Bawipa bia kha rak mertaak in Bawipa kha rak hlaw sual sehlaw cu a tefa hna nih thluachuah an co hnga lo, Israel miphun zong khi a rak um phah men hnga lo. Bawipa kan Pathian nih hin pale ruangah tefa le hna hi thluachuah pek dingin bia a kan kamh “Deut. 7:9-11″. Cucaah kan biapi tuk. Kanmah in a dong ding a si lo, kan tuhmi thlaici kha kan tefa hna nih an rak zun ve. A chia kan tuh ahcun chiatnak an zun ve lai, a ttha kan tuh ahcun thluachuahnak an zun ve lai.\n3. Fale cawnpiaknak: Nimte cu fa a van ngei i a fale kha, “Nu a ka duh paoh nih ka zul u,” tiah a ti hna i a fale kha a kaltak hna tiah tuanbia an rak kan chimh tawn. Nu le pa tthenkhat cu nimte fa ngaih phun in fa lawng ngeih thluahmah i cawnpiak bak lomi kan um. Fale cawnpiak thiam le thazaang pek thiam hi a rak biapi tuk hringhran. An dirhmun le an kalning theih ngai a hau; kan duhnak lawngte ah thil ben bangin, ben ding le hneek tuk lehpek ding an si lem lo; cu nakcun zei lam dah a tlinh bik hnga, a lungthin nih hin zeidah a hoih bik hnga, ti hi kan ngiat ding le theih kan i zuam ding a si; an uar phun le duhzawng kha kan theih a hau. Cu lo i an tlinh lo bakmi le tii zawng a si lomi hneek thlorh in hnek cu an i rawknak lehlam tu a si.\nVawleicung zuksuaithiam minthang Leonardo da Vinci, Jesuh Khrih le zultu hna Bawipa zanriah an hmannak zuk a suaitu kha, a ngakchiat lio ah nikhat cu an ttuang ah meihol in zuk a suai an ti. A nu nih a ttawk ah a chuih i Vinci cu ttah ai tim; cu lio ah cun, inn khan chungin a pa nih, “E heh!, ho suaimi dah si, a va thiam ve!” a van ti. Vinci nih cun ttah aw in, “keimah,” a van ti. A pa nih cun, “E, pate na thiam tuk, vawleicung ah hmanthlaksuai minthang na si lai; mahbelte na suainak hmun hi a suainak hmun a si lo,” tiah dawtnak in aw nemte in a van ti.\nCu ri thawk cun, Vinci cu hmanthlaksuai kha a tha a hung tho ciammam le biatakte in a van i zuam cu vawleicung ah hmanthlaksuai minthang taktak ah a van i chuahnak a si, an ti. A nu bantuk khan a pa zong nih khan rak ti ve seh, rak vua ve sehlaw vawleicung hmanthlaksuai minthang a rak si lo men ko hnga tiah an ti. Nu le pa hna, fale cawnpiak thiam hi a biapi tuk. Sir Isaac Newton zong kha a pa nih a mizia hi a zoh-ngiat peng ti si. Zing nichuahka te i an arbawm khar heh tiah huh a timh peng tawnmi kha a pa nih a hmuh tikah, a fapa cu Science lei ah kalter ding a si ti kha a vun hngalh, a mizia kha a van theih tikah vawleicung minthang ah a hung can khawhnak kha a si, an ti. Cucaah kan fale hi zeilam kal ci dah a si, ti hi theih kan i zuam ding a si.\nCawnpiak an hauh rualrual in “zei lam lei kalter ding dah a si,” ti theih hi a rak biapi tuk. Fale cawnpiak thiam lo ruang le tthat lo ruangah fale khuasual a purmi an tam tuk. H.C. Anderson nih, “Lainawng za ah sawm riat hi cu an innchungkhar zohkhenhnak tthat lo nakin lainawn duhnak thinlung a pumi an si,” a ti. Fale cawnpiak thiam lo le zohkhenh tthat lo hi a poi tukmi a si. Fale zohkhenhnak ah le cawnpiaknak ah daithlan hi sual erlet bantuk a si, an nunnak hrawh a si.\nCucaah kan fale hi Bawipa nih thlua a chuah hna nakhnga Bawipa min an cungah kan chiah a herh-thluachuah kan pek hna ding a si i kan tefa nih thluachuah an co nakhnga Bawipa duhning-a bia ningin kanmah hrimhrim kan nun i an zulh awk lam a simi an zulh nakhnga a cawnpiak zia le a zohkhenh zia kan thiam ngaingai a hau. Bawipa nih ro caah a kan pekmi kan fale hna hi Bawipa ke hram ah kan phakpi cang hna maw, Bawipa sinah kan phakpi kho hna lai maw? Bawipa chungkhar ah kan fale an tling ve maw, an bau sual maw? Bawipa nih Kain cu, “Na nau Abel tah, khuazei ahdah a um?,” tiah a hal bantukin “Ro caah kan pekmi thluachuah na fanu na fapa teh khuazei ahdah a um?” tiah a kan hal ve tikah zeitindah kan leh ve te lai? Nu le pa hna, Bawipa bochannak he biatakte in fale cawnpiak le zohkhenh le an ca thlacampiak i zuam cio hna usih. By Abraham RLK\nEsther Dawt Chin Sung Dirkamhtu Sin Ah: Salai Lairamthang


Asia pa US President aa cuh ve lai, US citizen paoh $1,000 peng kan pek hna lai | The Chin Express\nHome US Thawngpang Asia pa US President aa cuh ve lai, US citizen paoh $1,000...\nAsia pa US President aa cuh ve lai, US citizen paoh $1,000 peng kan pek hna lai\nUS chuak Asia pa Andrew Yang cu Democratic party in US President aa cuh ve hnik i mipi leemnak campaign a tuah cuahmah lio asi. Democratic party in 2020 Thimnak luh aa zuammi minung 18 leng an si cang.\nAndrew Yang hi Democratic party nih an thim/nominate te lai maw ti cu chim khawh a si rih lo. “2020 Election ah i cuh dingin Democratic party nih an ka thim ahcun Trump cu fawi tukin ka tei lai” a ti.\nPresident ka ngah ahcun kum 18 cung US citizen vialte thla fatin $1000 peng free in ka pek hna lai, a ti.\n“Amazon telh in Silicon Valley um companies pawl nih rian millions tampi cu minung nih ttuan hau ti lo dingin an tuah cuahmah lio a si. Tu hnu kum tlawmpal ahcun minung nih kan ttuanmi rian tampi hi robot le AI nih an ttuan dih lai i US citizens 40 million leng rian ngei loin an vai lai i tangka harsa taktak in an um lai.\n“Mah ruang cun, President ka si ahcun companies pawl hi tax (VAT) ka lak hna lai i sifak mirum thleidang loin kum 18 cung American vialte thla fatin $1,000 peng (Universal Basic Income or UBI) ka pek dih hna lai,” a ti. Mah hihi mi tampi nih an uar tuk.\nAtutiang ahcun a uartu an tam taktak.\nFox News nih voi 5 leng interview an tuah cang i an uar taktak. Fox News bak nih Democratic candidate uar cu zumh awk zong a har ngai, Andrew Yang hi a rak men hrim lo ti a lang.\nCNN, ABC News, CBS News, CNET, Digital Trends, Fox Business, The Daily Wire le adang tampi hna zong nih interview an tuah len cang. A interview comment kip ah a uartu lawngte an si. A uar lotu hmuh awk an um theng lo.\nJune le July thla ah Democratic party in President cuh aa zuammi pawl bia alnak (debate) an tuah lai. I tel khawhnak caah tangka hlutu minung 60,000 ngeih a hau. Andrew Yang cu tangka hlutu 91,000 leng a ngeih cang caah debate ah aa tel kho ve lai.\nDebate ahcun Barnie Sanders, Elizabath Warren le adang tampi an i tel lai. Trump nih ‘mi hrokhrawl (crooked)’ tiin a auhmi Hillary Clinton cu ai cuh ti lai lo. — an debate cu ngaih a um ngai.\nNew York state i Schenectady khuapi ah a rak chuakmi Andrew Yang, kum 44 cu Brown University ah BA in Economics degree le Columbia Law School in Juris Doctor degree 2 a lami si.\nCompany sihni a rak ttuan bal, company hme deuh pawl ah Vice President le CEO a rak ttuan bal.\n2011 ah Venture for America company a dirh i CEO a ttuan, rian tampi a rak ser. 2012 ah President Obama (White House) nih “Champions of Change” laksawng a rak pek. 2015 ah “Presidential Ambassador for Global Entrepreneurship” laksawng a rak pek tthan rih.\nA nulepa cu Taiwan ram in US ah a peemmi an si. Apa hi Ph.D in Physics a si i IBM research le General Electric companies ah a rak ttuan. Anu hi Master in Statistics degree a ngah vemi, cathiam chungkhar an si.\nAtu cu a nupi Evelyn Yang he New York City mirum sang Manhattan ah an fapa 2 he khua an sa.\n2020 Election ah Trump he i cuh dingin Democratic party’s nominee a tling kho hnga maw? A tlin ahcun, Trump a tei kho hnga maw? Comment…


Phatema Rian Ka Ttuan Kho Bak Ti Lo Tiah Lamkam In Kawl Nu A Au Len – ZINGHMUH NEWS\nTulio kan kawlram khuapi cheukhat hna chungah a buai bikmi thil pakhat cu beauty polour tiah lenglei in signboard taar riangmaang i chunglei ah hlawhhlaang rian ttuannak hi si. Mah bantuk dawr le thil tuah tu hna hi khua dang chim lo Yangon khuachung hmanh ah tam lak te an tlaih cang hna.\nA luan ciami April ni 15 chun suimilam 12 tluk hrawngah khan Kachin ramkulh Myinkyina khua Shwengyeong timi sang ah Ma Nyi Lar Aung timi kum 39 nu pakhat cu “hlawhhlang rian ttuan hi a celh zong ka celh ti lo i a ttuan zong ka ttuan kho hrim ti lo, ka hnuk le kan zun zunnak zong an faak tuk cang” tiah ningzah nak zong nei ti lo bak in a au len ko.\nMah nu nih a chim ning ah cun a mah hi Yangon khua ah a um vemi si i Yangon khua North Okkala ah a ummi nu pakhat nih beauty polour ah rian na ttuan lai i dawr ah a rak rami pawl an lu na ttawl piak hna lai, cun a herh le na hmeh piak hna lai tiah a ka auh nain a ka kalpi nak dawr kan phanh tik ah beauty polour tiah lenglei in signboard an taar ko nain chunglei ah hlawhhlaang rian ttuan tu an rak si diam.\nA ngai ngai ti ah cun kei hi thiang hlim tein rian ttuan ruah ah mah ka hmun hi a rak phanmi ka si caah a tu bantuk in hlawhhlaang rian ttuan hi cu ka celh ti bak lo ka ttuan kho ti lai lo ti ka chim paoh ah dawr nei tu hna nih an ka velh peng. Ka hmai ah an ka bengh lengah hmunphiah te hna in an ka tuk chih i ka sam zong an ka phongh dih lo lawng bak si ko.\nKawl titoih puai ah kan biaknak phungki siangin te ah kikthlum pek ka duh ka ti hna zongah an ka sianh lo, palik sin ah kan report hna lai ka ti paoh ah an ka velhnak a zual chin fawn, kan dawr kam ah rian a ttuan vemi hna nih ‘phatemah nu’ tiah an ka auh hrim ah cun a celh in ka celh hrim lo, a tu ah cun ka hnuk zong a faak tuk cang i ka zun zunnak zong a faak tuk cang tiah mah nu nih cun a chim.\nVideo zohnak: https://www.facebook.com/dkhitnews24/videos/347952309404605/?t=154


Minung Tuaktannak Nih A Zawndamh Khawhlo Tiangin a Nganmi “Black Hole” Scientists Nih An Hmuh – Zion Tlang Media\nMinung Tuaktannak Nih A Zawndamh Khawhlo Tiangin a Nganmi “Black Hole” Scientists Nih An Hmuh\nDecember 2, 2019 admin World News\nNika nakin a let 70 tluk hrawngin a ngan deuhmi “black hole” (khurnakpi) cu Scientists nih an hmuh. Milky Way chung i arfi pawl an i sermnak le thihnak kong an dothlat lio pi ah a tu bantukin an hmuh hi a si. Asinain, cu ti dothlatnak an tuahmi cu, tutan i Chinese nih an thithruai mi international scientists pawl nih an hmuhchuahmi black hole nih hin santlailo bantukin an chiah diam ai. Cu black hole pi cu kan vawlei a umnak galaxy chungah a ummi a si. Hi black hole pi hi nika nakin a let 70 tlukin a ngan deuh. Nika nakin a let 70 in a ngandeuhmi black hole hi a hohmanh nih khuazeika hmanh ah an hmu bal lo. Tutan hi a voikhatnak bak a si, tiah University of Michigan ah professor a tuanmi Joel Bregman nih a chim.\nArfi pakhat hi a dizel a dih ruang i a tlukrilh (tlak) tikah, black holes pawl nih hin an sersiam than tawn. Cu arfi cu a lohtlau thai an sian lo caah, ceunak hei ti bantuk a thawngmi dat pawl a khamh khotu thil an serpiak. Cu bantukin arfi sining ai thlen tikah, arfi i a hmetlenh belte cu a zor ngaingai tawn, black holes pawl tu an nganter deuh ah a cang. Tutan an hmuhmi black hole LB-1 tiah a min an pek i, kan vawlei in Light Year 15,000 ai hlatnak ah a ummi a si. Hi tlukin a nganmi black hole hi kan galaxy chungah hin a um awk a si ruam lo. Zeitindah a hun i sem ning a si, timi kong hi biatakthlak tein zohfel a hau cang lai, tiah National Astronomical Observatory of China ah professor a si mi Liu Jifeng nih a chim.\nA liamcia caan ah khan cun, X-ray hmangin, kan galaxy chungah a ummi black hole hi 20 renglo an hmuh bal cang. Hi X-ray nih hin black hole pawl nih an kiangkam ah a zuangmi arfi pawl an ei hna tik i a ceu (a puakmi) khi hman ah a thlak tawn hna. Asinain, cu X-ray nih cun kan galaxy chungah a um rih mi a dang black holes tampi hna cu a hmuhtong kho rih hna lo, a ruang cu, black hole tampi cu arfi ei a hmang ve lo mi an si hna caah a si. LB-1 black hole a hmuchuaktu seh hi China nih an sermi Large Sky Area Multi-Object Fiber Spectroscopic Telescope (LAMOST) ti a si i, cu seh he cun Milky Way chungah a ummi 100 million black holes hmuhchuah khawh an i zum. Minung mit nih a hmuh khawh lo mi thil, arfibu nih heh tiah an hel tungmi thil pawl kha hman in a thlak khawh hna lai, ti a si. LAMOST nih LB-1 black hole a heltu arfi pakhat an hmuh le cangka, US le Spain ah a ummi vawleicung a nganbikmi hmanbilu (telescope) cu an i hman colh ve hna. A phichuak belte cu, duh a nung ngaimi thil an si lem lo.\nBlack hole hi phunhnih In an um. Pakhat cu LB-1 bantukin vawlei muisam a kengmi black hole a si. Cu bantuk black holes pawl cu arfi pawl an serthan an si nak le an thihnak thawngin ai sersiammi black hole an si hna. Cu bantuk black holes cu an i semka ah hin Nika nakin a let 150 hrawnglawng an ngan deuh – an dihlak fonh ah. Cun a phunhnihnak black hole cu a ngan taktakmi an si hna. Hi hna hi cu galaxies pawl an laifang ah khua an satawn i, Nika nakin a let million, asiloah a cheu le bang cu a let billion tamtuk in an ngan deuh.\nKan galaxy, Milky Way i a laifang ah zongah ah hin a ngan taktakmi black hole pakhat pi cu a um ve i, Nika nakin a let 4 million hrawngin a ngandeuh. Zeiko nih dah cuthluk cun a nganter hnga, timi belte cu a fiang ruam lo. A um si kho ngai mi cu, vawlei bantuk a si mi a phunkhatnak black holes pawl an i langh tikah khin a phunhnihnak black hole hi an ngan khunnak hi si dawh a cem a si. Black holes hi vanrang (universe)chungah an sining theih a har bikmi thil an si, tiah Event Horizon Telescope ah director a tuanmi Shep Doeleman nih a chim. Albert Einstein zong hi kong hi a rak zum lo de deng tawn.\nBlack holes hi saram dum chung i chimh a ngai lo bikmi saram he ko ai lo. Zeiko dah an ei, zeitin dah an cawlcangh, timi hi scientists pawl nih an theih khawh tikah cun kan vanraang (universe) a sining zong hi fawi deuh in an theih khawh te lai, tiah Doeleman nih a chim. Arfi pawl an i semnak le thihnak kong hi scientists pawl hi heh tiah theih khawh an si zuam peng mi a si. Tutan i an hmuhchuahmi LB-1 nih hin tampi a bomhchanh khawh hna lai. Tutan thil hi thil um ballo tuk lawmmam maw a si? Cuhlan kan ruahning bantuk a si lo tuk lawmmam maw? Black holes 20 kan hmuh cia mi kan zoh tikah, tutan ta hi cu khuaruah cu a har deuh hrim ko. Tutan kan hmuhchuahmi nih hin arfi ngan pipi an i serthannak le thihnak kong a kan fianter khawh ngai cang lai, tiah Bregman nih a chim.\nLB-1 black hole chungah hin a dang black hole pahnih hi khat le khat i hel tonh in i chok len hna sehlaw a dawh. Arfi ngan pipi ai puah tikah, an takpum i ngandeuh hi cu ai thek dih tawn i, cu ai thekmi lak i a tamdeuh pawl hi cu black hole ah ai vai fonh tawn caah, hi ti lawmmam in black hole hi an ngannak hi a si tawn. Cun, thil pakhat a si kho rih mi cu, arfi ngan taktakmi pakhat hi black hole i ai can hlan ah a chung i black matter (dat) hi chuah ta lo in hun i sersiam sehlaw a dawh fawn. Tutan hmuhchuahmi nih hin a ngan taktakmi arfi pawl an i sersiamnak le thihnak kong kau piin a langhtertu thi a si, tiah Bregman nih a chim. The Washington Post\nPrevious Post:US Chin Valtha Lakah Van Hlei Sung Nih Rung Lian Ceu Bak A Thim\nNext Post:2019 Ballon D’Or Winner Lionel Messi Nih A Hmuh


Phungki Sianginn Ah Pathian Bia A Chimtu Hna Tazacuai An si ( Video) - JM News\nPhungki Sianginn Ah Pathian Bia A Chimtu Hna Tazacuai An si ( Video)\nSocial Media ah a hung linsa ngai mi, sagiang ramthen phungki sianginn pakhat ah Father pa hruaimi Khrihfa hna tuahsernak cu Buddhist pawl lak ah a linsa ngai buainak biatak te in a hung chuak. Hika phungki sianginn ahhin Khrihfa Pathian riantuan pawl mawtaw pathum he an ra, minung cu 10 hrawng an si, phungki sianginn ah ummi ngakchia pawl Christmas laksawng pek kan duh hna an ti caah tuahnak nawl kan pek mi hna asi. Nuamnak men men in chriatmas hlasak nak an tuah lai tiah ruahchannak kan ngei a cung lei ka kai lo caah Pathian bia an rak cawnpiak mi hna ka thei lo tiah Phungki saya pakhat nih a chim. Nawl kan pek mi hna nak leng in a hleihluat in le aluan deuh in a tuah phungki nu tete zong telter lo ding in kan chimmi asi tiah a chim.\nHi kongkau hi Buddhist pawl nih tazacuai ding in an aupi caah hruaitu Father pa tazacuai asi lai, Hi Video ah mipi tampi an thin hun “ Father pa nih khirhfa cawnpiak nak a ngeih hna hnu hna ah thlacamnak ah a chimmi bia zong a hnu i azulh ter hna, mah cucu a tawinak in hitihin asi.\n“ Anun mi Pathian,kan sualnak a tam caah Jesus Pathian vailamcung ah nunnak pek in a kan thih piak caah kan I lawm, Jesus pathian cu a kan khamtu Pathian asi tiah kan zumh in kan cohlang tuni thok in zungzal umnak Vanram ah Jesus dawtnak thawng in kan hmuh ve lai caah kan I lawm, Jesus cu kan nunnak siangpahrang asi kha kan zumh tiin a chimter hna.”\nA tanglei Video in kan rak tar chih in rak zoh ve, hi kongkau hi Social media ah phawtzamh asi hnu kawl pawl an buai taktak tazacuainak tiang a hung chuahnak hi asi. Nangtah zeitin na ruah ve phungki sianginn tiangtiang hi bantuk cawnpiak nak va tuah cu an luan deuh na ti maw asilo ah tuah bak a herh mi asi ko tiah na ruah ve maw ?\nPhungki Sianginn Pathian Biak Chimtu Tazacuai Asi ( Video)


Dr. Sasa a soisel hmasa tu hi Salai Lairamthang a rak si - Khuaruah Har News\nA ngaingai ti ahcun Dr. Sasa a rak soisel hmasa biktu hi a mah Salai Lairamthang a rak si. Dr. Sasa nih Lailenpi ah Airport a tuah timh timi thawngpang a um lio ah kan pale mifim cathiam, social media ah theih hngalh deuh mi tampi cu dai tein an um ko, cun a cheu nih lomhpi nak an rak chim cio.\nA sinain Salai Lairamthang nih soiselnak fak ngai in a rak tuah. Cucu social media tampi zong nih copy an rak tuah chin cio. Dr. Sasa cu mifim cathiam puitling ah ruah a sinain, Miphun ca si loin a mah Lailenpi lawng ca ah pei a ruah ko hi ti bantuk in ca a rak tial. Cun Comment tete zong ah Dr. Sasa a rak soisel len.\nHi hi a mah pumpak zong nih aa theih bak ko lai, a sinain a tu ahcun Chin mipi nih Dr. Sasa nan soisel ve cu ningzak a si, nan thih tiang nan tluk lai lo a ti tikah mah nih a soisel mi kha teh, a rak tluk ca ah maw a si hnga timi a ka ruah ter ngai. Tutan ah CNLD lei zong nih Dr. Sasa hi hramhram in an soisel lo.\nA mah Dr. Sasa nih CNLD pawl cu zeihmanh an tuah khawh ding a um lo, van in Lungvar tla hmah sehlaw a tawlrel ning an thiam lai lo ti phun in Interview ah a chim mi ruang ah lehnak tete an tuah hi a si bik deuh. Cu lawng si loin Indirect in CNF a soiselnak, Chin party a soiselnak ruang ah CNLD lei nih lehnak an tuah pah mi tu hi asi.\nSalai Lairamthang nih a rak soisel bantuk in a hram um lo pi in CNLD nih Dr. Sasa an soisel lo. CNLD upa hrim nih an soisel lo, CNLD a tanh tu cheukhat an si i cu hmanh cu a bia chim mi cungah lehnak an tuah bia a si tiah ka hmuh ning a si. Kaalawm Catialtu: Salai Chan Cung Lian\nKawlram Democracy Lamthluan Ah Fih A Nung Bik Mi Le Huat Tlai Bik Hna cu A Chongtama Politician Pawl khi An Si\nInn Saknak Vawlei Nih A Cimh I Emergency In Sizung Ah An Tlikpi\nSangau YLA President Le A Hawi Minung 6 Nih An Thah Mi Kan Lai Pa Kyaw Kyaw Ruak Vui Nak Zoh Cu Thinlung Nih A Celh Hrim Lo\nVawleicung Ah Hin Nikhat Hnu Nikhat Khuaruahhar Thil A Tlung Chin Lengmang+VIDEO\nTuluk (China) Ram Sichuan Ah Lihnin Nak A Chuak I Minung 179 Nunnak A Liam


Rev. Dr. Rualuk: Khrihfabuu Phaisa CNF/A Bawmhnak Ah Kan Hmanmi Cu Za Ah Za Bak A Palh Taktak Mi A Si – The Cherry Par\nMay 17, 2021 Cherry News\nRev. Dr. Rualuk: Khrihfabuu Phaisa In CNF/A Bawmhnak Ah Kan Hmanmi Cu Za Ah Za Bak A Palh Taktak Mi A Si\nRev. Dr. Rualuk nih Messenger in mipi nih biahalnak an tuahnak kongah letnak a tuah hna nak kong a chimmi cu ruah phu ngaingai a si. Ramthumnak a ummi pawl nih Khrihfabu tangka in Chin National Front/Army (CNF/A) bawmhnak an pek mi hi na hna a tlak maw? tiah an ka hal. Khrihfabu tangka in CNF/A bawmhnak pekmi cu za ah za bak in a palh mi a si. Khrihfabu phaisa hi hmuh khawhmi ramkhel ah hmang pung a si hrimhrim lo. Cu ti ka ti tikah CNF/A hna hi an thatlo tuah ding a si lo, ka ti hna nak a si lo. Pumpak tu in bawmh khawh le a si lo ah Organization pakhat min in bawmhnak tuah ding an si.\nVawlei le Organization pakhat min in CNF/A hi kan bawmh bak ding zong a si i, moral support zong kan tuah bak ding a si. Kei zong phaisa an rak ka khawlh a si ahcun ka ngeih tawk cu ka pek bak lai. Zei caah, taksa vawlei ah ka um rih. Kan umnak Lairam caah rian a tuanmi cu ka bawmh lai. Cun, ka rian zong a si. punpak cio kan rian zong a si. Asinain, Khrihfabuu phaisa timi Kha bantuk lei kalter timi hi palh taktak a si. Palh sawhsawh zong a si lo. Palh taktak a si. Zeicaah, Jesuh vailam ah an tah lai ni ah khan Pontius Pilate’s nih Jesuh sinah bia a halmi cu Siangpahrang na si maw? a ti. Aw ka si, asinain aw, kei ka pennak cu hi vawleicung thil ah hin a si lo ee. Ka pennak hi hi vawlei thil siseh law, Nan sin zongah ka phak lai lo. Judah mi hruaitu sin zong ka phan manh lai lo, ka kut tang ummi hruaitu zong nih an doh ve ko hna lai, tiah a let.\nCucaah, Khrihfabu timi hi vawleicung mit hmuh khawhmi pennak caah a dirhmi a si lo. Cucaah, kan phaisa hrimhrim hi vawleicung mithmuh le kut tawnghmi pennak hi ramkhel nak ah hmang ding hi a si in a si hrimhrim lo. Keicu ca ka tialnak zongah feltein ka tial. Hi bantuk in hmang a duhmi pawl hi an khrihfabu hruaitu zong Pathian biatak ah a nun a pem lomi thiangthlarau ah hrinthan lomi hna an si. Tuchan holh in kan chimh ahcun Liberal pawl an si ko. Mah kha Liberal pawl lawnglawng an si lai.\nPathian biatak ah thiangthlarau in a hrinthan mi nih cun kha bantuk lei kha zeitik hmanh ah kan kal pi ding a si lo. Kan rian zong a si lo, zei caah, kan nih cun zungzal ram mit in hmuh khawh lomi ram kha Pathian nih kan sin ah dirh a timhmi a si. Kha ram caah a tuan mi kan si. Kan Phaisa vialte zong kha ram caah Pathian nih a kan pekmi a si. Cu ka ah Khrihfabu phaisa cu kan hmang lai. Asinain, CNF/A caah kan tuan hrimhrim lai lo tinak a si lo, pumpak in kan tuan lai. Kan bawmh khawh tawk kan bawmh lai. Buu pakhat khat min zong in kan tuan lai. Asinain, cu tin si loin Khrihfabu phaisa hna kha bantuk in kan hmang timi cu za ah za bak in a palh taktak mi a si. Hi ti ningin kan kal lengmang ahcun Pathian lung zong kan fakter ngaingai lai ti hi kei ka hmuh. khuaawng zong kan tong bak lai lo, ti khi ka hmuhmi a si.\nNote: Thawngtha Production nih Biaruahnak an tuahnak ah a chimhmi a si i, ngai na duh ahcun minutes 50 – 58 karlak ah a chimhmi a si. Thawngtha Production sinah Video in ngai khawh zong a si.\n← Hakha Le Falam Karlak I Kahnak Ah Zeiruangah Ralhrang Pawl Nih CDF Umnak An Theih Khawh Ning\nMin Aung Hlaing Ralhrang Nih Uknak A Kal Pi Rih Ahcun Mipi Vialte Nih Hriam An Tlaih Dih Cang Lai, Tiah KIO Nih An Chim →


Trump nih US democracy uknak kum 200 leng a kal cangmi cu hrawh a timh i amah pumpak duhnak le hlawknak le min larnak ding caah kalpi a timh. – Hakha Cherry\nTrump nih US democracy uknak kum 200 leng a kal cangmi cu hrawh a timh i amah pumpak duhnak le hlawknak le min larnak ding caah kalpi a timh.\nKeimah ka hmuhning te kan hrawmh ve hna\nKeimah ka hmuhning ka van nolh tthan ahcun Trump nih Khrihfa a dawt terning hna le a ttanh terning hna cu Bawi Zisuh leirawitu le zuartu, Judas Iscariot nih vawlei khamhtu Bawi Zisuh, a hmai ah a hnamhter he a lo bakte a si/a khat bak ka ti. Aruang cu Trump nih US president si duhnak Dictatorship uknak bantuk in caah le amah chungkhar sipuazi hlawknak caah Khrihfa biaknak cu a dawtter i a ttanhter.\nJudas Iscariot zong nih ngun tangka 30 hmuhduh ah Bawi Zisuh cu a hmai ah a hnamhter ve (Matthai 26:15-16). Mah cu Khrihfa tampi nih kan i fiang rua lo ka ti. Asinan Democratic party le Biden nih cun Trump i Khrihfa biaknak a dawtter mi aruang cu an i fiangtuk i Trump timhtuahnak a ttha lomi chung in US ram democracy uknak cu an chanh manh.\nTrump nih US democracy uknak kum 200 leng a kal cangmi cu hrawh a timh i amah pumpak duhnak le hlawknak le min larnak ding caah kalpi a timh. Nan Bawipa Pathian nih US mipi thinlung ah rian a ttuan i Trump timhtuahnak le duhfah hakkauhnak cu thingkung pi bang in a tlu ruangmang ai cang ne. Trump nih US democracy uknak cu, Than Shwe le Kim Jong-un nih Kawlram le North Korea ram an uk bantuk in uk a timh ve. Mahcu Republican party le Trump ttanhtu pawl nih an thei lo i an i fiang lo. Bawi Zisuh cu fimnak le ti khawhnak le hngalh khawhnak in a khatmi a si caah Judas Iscariot nih a zuar lainak kong zong a theihcia dih i a zuarnak ding a ruang cu a hngalh cia.\nDemocratic party le Biden nih cun Trump biathli le bia thuhruk cu an theih khawh ve. Phundang in kan chim ahcun Thlarau nih a bawmh hna kan ti lai cu. Matthai 10:16 chungah kan hmuhmi cu “Ngai hmanh u! Cenghngia hrang rual lak i thlahmi tuu bantukin kan thlah hna. Cucaah rul bantukin vaa fim u law ṭhuro bantukin nan nun va nem u,” ati. Democratic party le Biden a ttanhtu pawl cu rul bantukin kan fim i tthuro bantukin kan nun a nem fawn.\nLamkaltu 1:18 chungah kan hmuh rihmi cu “Judas nih khan thil ṭhalo a tuahmi man ah tangka a hmuhmi khan lo pakhat a cawk i cuka ah cun thi lakin a tlu i a kek dih i a chungril vialte a chuak dih.” Trump zong Judas bang in US president sinak in a dinh hnu ah tazacuainak, harnak, hnahnawhnak le buainak a phun2 tong te dawh a si ve ko hi. Amah a ttanhtu pawl nih hehtiah thla nan campiak chung a hau rih ko lai hi.Merry Christmas to you all!Credit-Van Tum\nSweden lei Covid-19 update


World Bank Nih A Leetmi Chinram Lamsul Sersiamnak Rian Tuan Ding In Biakhiahnak A Tuah Than Cang\nChinland Post| 2017 November 23| World Bank nih Chinram lam le sul sersiamnak caah US $ 60 million a cawih i a leet thanmi cu Vice President Henry Van Thio tawlrelnak thawng in November 21 ni ahkhan tuan than ding in World Bank nih biakhiahnak a tuah than cang tiah kan theih.\nChinn ramkulh cu Kawlram chung ah lam le sul a chia bikmi ramkulh a si. Cu ruang ah World Bank nih Chinram lam le sul sersiamnak caah US $ 60 billion a cawih. Cu tangka cun Kalay-Falam-Hakha lampi kha nylon kattaza phahpiak dih ding a si. A kong tampi ruang ah World Bank nih US$ 60 million a cawihmi cu a leet than. Cu tikah Vice President Henry Van Thio nih cuti budget sungh ding a si kho lo a ti caah Kawlram ramkomh lam le sul lei pehtlaihnak minister kha ton biaruahnak a ngeih tiah kan theih.\n“Vice President nih hi World Bank tangka cawihmi an leet than si cun Chinram thanchonak a pih lai caah hi kong fakpi in kan tawlrelpiak ti in ramkomh lam le sul lei pehtlaihnak minister cu a chimh. Cu tikah ramkomh lam le sul lei pehtlaihnak minister nih November 21 chun, Naypyidaw ah World Bank tuanvo ngeitu bik lutlai cu ton biaruahnak a ngeih. Hi ton biaruahnak an ngeih hlan ah Vice President Henry Van Thio nih Chinram cozah cu Kalay-Falam-Hakha kar lampi cung ah a ummi khuami hna kha lam serpiak kan herh, rak kan ngoltak hlah uh, rak kan bawm uh tiah lungtlin hnatlaknak minthut he cazin rak la hna uh a ti hna. Cuti Vice President nih ruahnak a cheuh hna ruang le a fialmi hna ruang ah minung 14000 hrawng nih min an thut. Hihi Chinram cozah nih a tuah awk zong an hngalh lo lio ah Vice President ruahnak peknak le fialnak thawng in a thami bia phichuak a si. Cu cazin cu Chinram cozah nih ramkomh minister sin ah a caantenh te in an kuat. Cu minthutmi cazin cu ramkomh minister nih World Bank tuanvo ngeitu bik a hmuhsak khawh caah World Bank lei nih US $ 60 million in Chinram lam le sul sersiamnak rian tuan than ding in biakhiahnak an tuah hi a si” tiin Vice President nih a ka chawnh tiah DaNa Facility ah M & E Manager a tuan liomi Salai Tluang Lian Hnin nih The Chinland Post ah a chim.\nChinram lam sining/Photo: CW\n“Vice President tawlrelnak thawng in kan ngah than caah lawmh a um tuk. Vice President hi a chunglei in riantuannak ngei hlah sehlaw kan sungh cikcek ko hnga. World Bank lutlai le ramkomh minister ton biaruahnak tlamtling sual hlah sehlaw Vice President nih a hlankan in ton biaruahnak ngeih ding timhlamhnak a ngei cia cang. Sihmansehlaw atu cu amah nih ton biaruahnak ngeih hau lo, a chunglei in rian a tuanmi kha a tlamtling cang. Hihi a biapi bik cu Vice President Henry Van Thio tawlrelpiaknak thawng in a si. Cun, a pahnihnak cu Chinram cozah, khuami cung ah aa hngat ve” tiah Salai Tluang Lian Hnin nih a biapeh ah a chimchap.\nHakha Khuanu khuap in hruaitu upa pakhat nih, “Chinram lam le sul sersiamnak ding US$ 60 million leet cangmi le kan sungh cang ti kan ruahmi kan hun ngah than cu kan i lawm taktak. Hihi Vice President Henry Van Thio le Chinram cozah tawlrel piaknak thawng in an si” tiah The Chinland Post ah a chim.\nKalay-Falam-Hakha lam kauhnak rian ah khua 34 in inn 84 nih kan ngeihmi dum, ngakhur, thlaikheu pawl an hrawh dih pin ah khua 20 nih ti akn laaknak hmun a hrawhmi cung ah sungh zatlaknak zeihmanh kan hmu lo tiah an langhter. Cucaah tangka cawihmi US$ 60 million program cu kan ngol awk a si tiah World Bank nih ramkomh minister sin ah cathluan a kuat. Cu ruang ah World Bank nih Mizzama news sin ah tangka cawihmi an leet thannak cu zapi theih in a hmasa bik an rak phuan.\nWorld Bank nih ramkomh cozah sin ah US$ 200 million a cawih i hi chung ah US$ 60 million cu Kalay-Falam-Hakha lampi nylon kattaza phahnak caah ramkomh hluttaw nih a rak fehter cangmi a si.